Hasiera: instintu /\ninstitutu (orobat instituto g.er.; Hiztegi Batuan institutu agertzen da) 1 iz Espainiako hezkuntza sisteman, bigarren irakaskuntzako ikastetxe publikoa. Hurrengo kurtsoa -BUPeko lehenengoa alegia- institutu batean egingo nuela. Iban Zaldua «Gezurrak, gezurrak, gezurrak» - 77. orr.\nGalarazita genuen institutu barruan erretzea. Anjel Lertxundi «Zorion perfektua» - 121. orr.\nInstitutu aurreko aparkalekuan. Iban Zaldua «Gezurrak, gezurrak, gezurrak» - 123. orr.\nAitak La Salleko ikastetxetik atera ninduenean, institutuan matrikulatzeko. Joan Mari Irigoien «Odolean neraman» - 59. orr.\nEmaztea neska gaztea zen, institutuan ikasitakoa. Jose Morales «Arima hilak» - Nikolai Gogol - 414. orr.\nInstitutuan adiskidetu, eta harrezkero elkarrekin ibili gara. Xabier Montoia «Baina bihotzak dio» - 55. orr.\nInstitutuan neskak neskekin jarri gintuzten; mutilak, mutilekin. Arantxa Iturbe «Kontu-jaten» - 142. orr.\nInstitutuko lau urteak elkarrekin egin genituen Margak eta biok. Iban Zaldua «Itzalak» - 12. orr.\nInstitutuko irakasle guztien artean. Anjel Lertxundi «Zorion perfektua» - 139. orr.\nSestaoko bi ikastetxeetan elkarretaratzeak egin zituzten eta Deustuko institutu aurrean bidea moztu zuten. Berria - Euskal Herria 2004-12-11\nEuskal Herriko institutu eta unibertsitateetan. Berria - Euskal Herria 2004-10-28\nAbenduaren 6an, 7an eta 8an, EAEko institutu publikoak haserre daude irakasgaien dekretuarekin. Berria - Kultura 2004-01-28\nBigarren hezkuntzako institutu publikoen asanbleak. Berria - Euskal Herria 2004-06-18\nEgun institutu batean lanean hasten den irakasle batek, unibertsitatean hasten den beste irakasle batek baino 5.500 euro gutxiago jasotzen ditu urtean. Herria 2 zenbait ikerteta edo ikasketa erakunderi ematen zaien izena. Unibertsitate baten menpekoak dira institutu gehienak; izan ere, 14 institutu horietatik, 9k dute nolabaiteko harremana unibertsitate batekin edo birekin, eta hori Frantzian dagoen joera orokorraren isla da. Juan Ignacio Pérez / Pello Salaburu «Unibertsitatea eta euskal gizartea gaur» - 133. orr.\nGainera, Unibertsitateetan egiten den ikerketa jardueraren osagarria denez institutu horietan egiten den lana, zeharka, horrek ere baldintzatzen du Unibertsitateetan egiten den ikerkuntza. Juan Ignacio Pérez / Pello Salaburu «Unibertsitatea eta euskal gizartea gaur» - 139. orr.\nIntegrazio gela digitala inauguratu dute Easo Lanbide Pasteur Institutuko gure laborategian. Berria - Euskal Herria 2004-05-22\nHeziketako Institutu Politeknikoan. Berria - Euskal Herria 2004-05-22\nValence-tik iparrera 30 kilometrora... Grandchamps Institutu Teknikoa... baina ez da ikastetxe ikastetxea.... Jesus Mari Mendizabal «35 kilo esperantza» - Anna Gavalda - 51. orr.\nCaltech-en, Kaliforniako Institutu Teknologikoan. Fernando Morillo «Gloria Mundi» - 29. orr.\nIkerketa JPL laborategiko eta Kaliforniako Institutu Teknologikoko adituek egin dute. Berria - Gaiak 2006-02-18\nPrincetoneko Ikasketa Aurreratuen Institutua. Berria - Kultura 2004-05-22\nInstitutu Onkologikoa uda aurretik hasiko dira egiten. Berria - Euskal Herria 2006-02-22\nErresuma Batuan [...] Hetforshireko Biologiako Arauen Kontrolerako Institutu Nazionalean. Berria - Gaiak 2004-05-20\nPariseko Institutu katolikoko aita Tesson irakasle argia. Piarres Xarriton «De re publica edo politikaz» - 117. orr.\nJean Jacques Casteret Institutu Okzitanoan etnomusikologo dena. Herria 2003-11-20\nHistoria eta Antropologia Institutu Nazionaleko ikertzaile eta irakasle Felipe Echeniquek esan zuenez. Berria - Euskal Herria 2006-04-06\nGaitasun pedagogikoko proba praktikoak Lyongo institutu batean egin nituen. Joseba Urteaga «Lekua» - Annie Ernaux - 9. orr.\nItsuentzako Institutu Juduarekin harremanetan jarri ginen ikastaldi trinko batean sar zedin. Xabier Olarra «Antropologo bat Marten» - Oliver Sacks - 81. orr.\nGiza genoma proiektua" hartzen du izena eta batez ere Estatu Batuetako Osasun Institutu Nazionalak (NIH) eta Erresuma Batuko Welcome Trust daude atzean. Pello Salaburu «XX. mendearen argi-itzalak» - 90. orr.\nAholku eskatu zitzaien zientzialarien artean egokitu bainintzen, iradoki nuen egoki zatekeela saguaren institutu edo bat eraikitzea. Juan Garzia «Sagua, eulia, eta gizakia» - Fran�ois Jacob - 82. orr.\n3 interes publikoko hainbat erakunderen izena. Gorpua Bilboko Institutu Anatomiko Forentsera eraman zuten autopsia egiteko. Herria Meteorologia Institutu Nazionalak urtero prestatzen duen Almanaka batean. Pello Zabala «Naturaren mintzoa» - 129. orr.\nEspainiako Institutu Geografikoak, etenik gabe, estatuan gertatzen diren lurrikarak erregistratzen ditu. Berria - Euskal Herria 2004-10-13\nEspainiako Estatistika Institutu Nazionalak jakinarazi zuenez. Berria - Euskal Herria 2004-02-24\nCervantes Institutuak gonbidaturik. Edorta Jimenez «Europako mugetan barrena» - 61. orr.\nEstrada almiranteak, Itsas Institutu Sozialeko lehendakari-delegatu gisa, Askatzailearen arrantzarako zaletasunaz jardun zuen. Koldo Izagirre «Sua nahi, Mr. Churchil?» - 265. orr.\nEspainiako Enplegu Institutu Nazionala. Berria - Euskal Herria 2004-08-29\nHala esan du Frantziako Defentsa Ministerioaren Institutu Geografikoak. Berria - Euskal Herria 2006-01-20\nItaliako Astrofisika Institutu Nazionaleko astro[no]moek. Berria - Gaiak 2004-07-09\nMoskuko Marx-Engels Institutuak. Iñaki Heras «Txanponaren bi aldeak» - 49. orr.\nGure dirua [Venezuelako] Kirolaren Institutu Nazionalak dauka, eta urriaren 13tik banka paralelo batean sartua dauka, interesak irabaziz gure kontura. Pako Aristi «Venezuela, iraultza isilaren hitzak» - 122. orr.\n4 (hitz elkartuetan) Susmoa du institutu garaian Beatriz harekin maitemindurik egon zela. Iban Zaldua «Gezurrak, gezurrak, gezurrak» - 174. orr.\nGorago aipatu dugu Ikerketa Institutuak sortzeko beharra. Juan Ignacio Pérez / Pello Salaburu «Unibertsitatea eta euskal gizartea gaur» - 147. orr.\nArkeologi Institutu batean ari dela lanean orain. Joxe Austin Arrieta «Homo Faber» - Max Frisch - 169. orr.\nMeteorologia Institutuan lan egiten zuen adiskidearengana. Karlos Linazasoro «Glosolaliak» - 21. orr.\nEuropa eta Estatu Batuetako unibertsitate eta filosofia-institutuetan. Askoren artean «Filosofiako gida» - 17. orr.\nKimika institutu batean leherketa bat izan eta pertsona bat hil da. Berria - Mundua 2006-03-25\nAzterketa egiteko lana MIT […] ikerkuntza-institutuko talde bati eman zioten. Itziar Eizagirre / Amaia Lizarralde «Garapen iraunkorra» - 18. orr.\nAlabaina ile-apaindegian mutu geratu zen eta Sybele edertze-institutuan doi-doia hitz egin zuen. Itxaro Borda «Zeruetako erresuma» - 298. orr.\n5 Frantziako Institutua mug Frantziako Institutua frantziar kultura munduan zabaltzeaz arduratzen da eta ordezkaritzak ditu munduko hainbat hiritan. Berria - Kultura 2004-12-07\nFrantziako Institutuko liburutegia. - 325. orr.\nEtorriko diren adituen artean daude Kenneth Fowler Edimburgoko Unibertsitateko irakaslea, Milango Unibertsitateko Nadia Covini eta Philippe Contamine, Frantziako Institutukoa. Berria - Kultura 2004-06-02\nhitz multzoen maiztasunak (gutxienez 3 aldiz agertzen direnak) arauen kontrolerako institutu (3); espainiako institutu geografikoak (8); estatistika institutu (3); ikerketa institutu (4); institutu anatomiko (5); institutu anatomiko forentsera (3); institutu aurrean (3); institutu batean lanean (3); institutu garaian (13); institutu garaiko (4); institutu geografikoak (9); institutu horretan (3); institutu nazional (3); institutu nazionala (3); institutu nazionalak (10); institutu nazionalean (3); institutu nazionaleko (7); institutu politeknikoko (3) emakumearen institutuak (19); estatistika institutua (4); estatistika institutuak (16); euskal soziolinguistika institutua (3); geografia institutuak (19); ikasketa aurreratuen institutua (4) cervantes institutuak (8); ikerketa institutuak (3); institutua sortu (7); institutuak antolatu (3); institutuak antolatutako (3); institutuak egindako (5); institutuak emandako (5); institutuak jakinarazi (6); institutuak jaso (4); institutuak sortu (3); kultura institutuak (3); nazioarteko institutuak (5); osasun institutuak (3); publikoaren institutuak (5); soziolinguistika institutua (3); toxikologia institutuak (6) espainiako estatistika institutuak (11); espainiako geografia institutuak (18); espainiako toxikologia institutuak (4); geografia institutuak jaso (4); giza eskubideen institutuak (3); institutuak jakinarazi du (3); nafarroako emakumearen institutuak (16); osasun publikoaren institutuak (4); robles arangiz institutuak (6) beasaingo institutuan (3); bertendona institutuan (5); cervantes institutuan (4); gabriel aresti institutuan (4); gizarte institutuan (3); hondarribiko talaia institutuan (3); institutuan egin (3); institutuan egongo (3); institutuan hasi (6); institutuan ikasi (3); institutuan ikasten (5); institutuan izan (3); institutuan lan egiten (5); institutuan sartu (3); itsasoko gizarte institutuan (3); ondarroako institutuan (3); pasteur institutuan (10) cervantes institutuaren (3); espainiako estatistika institutuaren (5); espainiako geografia institutuaren (7); estatistika institutuaren (9); estatistika institutuaren arabera (8); geografia institutuaren (7); geografia institutuaren arabera (4); institutuaren esanetan (3); institutuaren zuzendaria (3); robles arangiz institutuaren (3) biomedikuntza institutuko (3); cervantes institutuko (3); emakumearen institutuko (11); frantziako institutuko (3); goddard institutuko (3); ikerketa institutuko (3); ikerketarako institutuko (9); institutuko adituek (5); institutuko arduradunek (3); institutuko atarian (3); institutuko buru (7); institutuko eskola (3); institutuko ikasle (9); institutuko ikasleak (5); institutuko ikasleei (3); institutuko ikasleek (4); institutuko ikertzaileek (4); institutuko irakasle (7); institutuko irakaslea (8); institutuko irakasleak (9); institutuko kide (3); institutuko kidea (9); institutuko kideak (6); institutuko presidente (3); institutuko presidentea (3); institutuko presidenteak (4); institutuko talde (3); institutuko zientzialari (4); institutuko zientzialariak (4); institutuko zientzialariek (6); institutuko zientzialarien (3); institutuko zuzendari (18); institutuko zuzendaria (15); institutuko zuzendariak (13); institutuko zuzendariaren (3); medikuntza institutuko (3); nazioarteko institutuko (4); pasteur institutuko (4); roslin institutuko (4); talaia institutuko (26); teknologia institutuko (17) emakumearen institutuko zuzendari (5); georgiako teknologia institutuko (3); hondarribiko talaia institutuko (7); institutuko eskola kontseiluan (3); institutuko kidea da (5); institutuko zientzialari talde (3); institutuko zuzendaria da (5); kaliforniako teknologia institutuko (4); massachussetseko teknologia institutuko (3); nafarroako emakumearen institutuko (9); osasun publikoaren institutuko (3); talaia institutuko irakasleak (4) institutura bidean (3); institutura eraman (7); institutura etorri (3); institutura joan (8); institutura joaten (6); institutura sartu (3); medikuntza institutura (3)\n"institutu"(r)en maiztasunak (Hiztegi Batua Euskal Prosan) lema


Tubacexeko enpresa batzordeak ohartarazi du ekoizpena geldituko dutela segurtasun neurriak betetzen ez badira - Aiaraldea - Aiaraldea.eus\nTxabi Alvarado Bañares 2020-03-16 17:15\nGaur goizean fabrikako zenbait zonaldetan gelditu dute ekoizpena koronabirusaren aurrean hartutako segurtasun neurriak bermatzen ez zirelako. Zuzendaritzak adierazi du ez duela ekoizpena geldituko.\nTubacexeko langileen batzordeak premiazko bilera egin du Tubacexeko zuzendaritzarekin, koronabirusa dela eta hartu beharreko neurrien inguruan hitz egiteko. Segurtasun neurrian faltan, ekoizpena “berehala” geratzeko eskatu diete sindikatuek enpresako buruei, baina hauek erantzun dute ez dutela ekoizpena eteteko asmorik. Horrez ordez, ezarritako protokoloak betetzea eta langileen segurtasuna arriskuan jarriko lukeen ekintzarik ez egiteko deia luzatu du zuzendaritzak.\nLangileen ordezkariek azaldu dutenez, hauek dira zehaztu diren segurtasun neurriak:\nEpi eta maskarak erabiltzea horietako beharra dagoen postuetan.\nLaneko elementu guztien garbiketa bermatzea.\nBehargin guztien arteko 1,5 metroko distantzia uneoro mantentzea.\nAurreko egunetan beharginei entregatutako protokoloetan agertzen diren jarraibideak betetzea.\nKomiteak ziurtatu du protokoloaren edozein urraketa salatuko duela, "arauak betetzen ez badira geratzeko eskubide eta betebeharra dugu”.\nAiaraldea hedabideak jakin izan duenez, gaur goizean Amurriko fabrikako atal batean ekoizpena gelditu izan dute jarduera segurtasun irizpideak mantentzen ez zirelako. Antza, maskarak eta desinfektatzaileak falta ziren eta horregatik "pilger" sekzioko lana eten dute. Atal hori Amurrioko garrantzitsuena da.


Unai Larreategi: "Elkarlanean sakondu beharra dugu" - Soraluze - Plaentxia.eus\nUnai Larreategi: "Elkarlanean sakondu beharra dugu"\nUbane Madera 2019-05-11 10:02\nUnai Larreategi alkategaia.\nUnai Larreategi (Soraluze, 1979) da EHBildu koalizioak aurkeztu duen alkategaia. Lau berbatan azaldu ditu asmo nagusiak zeintzuk dituen.\nHerritarren bultzada izan da arrazoi nagusia. Plazentziatar izatearen harrotasuna ikutu xamar daukagun honetan, jende ezberdin askok esan dit ilusioa berreskuratu nahi duela gure herriaren alde lan egiteko eta animatzeko berriz ere alkategai aurkeztera. Ez da erabaki erraza izan, bizitza pertsonala eta ingurukoena asko baldintzatzen duelako, baina, egia esateko, gogotsu nator.\nAlkatearen soldata zuzentzeaz gain, gaur egungo lan-estiloa aldatu. Ari dira herria kudeatzen estrategiarik gabe, ondorioz, ulergaitzak diren hainbat erabaki hartzen dihardute etengabe. Dinamika horrekin bukatu behar da, estrategia argi bat definitu eta horren araberako erabakiak hartu. Horrela, hobekuntzak igarriko lirateke, baita ekonomiaren gestioan ere.\nGertu zinateke beste alderdiren batekin gobernua adosteko?\nUrteak daramatzagu esaten guztion arteko lanean sakondu beharra dugula Soraluzen. Filosofia horrekin sortu genuen Alkarrekin Soraluze Eginez prozesua. Helburu argiak zituen, alderdi guztiak elkarlanean eta herritarrekin batera eraikitzea herriko etorkizuna. Datorren agintaldirako, proposatzen dugu logika berarekin lan egitea. Ea oraingoan beste alderdiek ere elkarlana hobesten duten, itun baztertzaileen ordez.


Uberan - Euskal Idazleen Elkartea - BIHOTZ HANDIEGIA - EIDER RODRIGUEZ\nBIHOTZ HANDIEGIA - EIDER RODRIGUEZ\nOsteguna, 2018-09-06 | Txema Arinas\nItzel gustatu zait Eider Rodriguezen gainerako liburuetan ere topatu nuena berriro eskaini didalako, hau da, estilo propio bat, berehalaxe antzeman eta bereizten den estilo bat, hau da, niaren gainerakoekiko gorabehera malkartsuak, garratzak, atsekabetuak, ozpinduak. Halaber, Eiderrek munduan euren tokia bilatu eta topatu nahi duten pertsonaien inguru-minguruak idazpide ditu, hau da, nola edo hala deserrotuak dabiltzanak hainbat arlotan, gurea bezalako gizarte moderno eta agian gizakien arteko harremanei dagokienez zurrunegi batean balentria ia homeriko bat bilakatzen dena balizko heroiek bere inguruko taldearen arau, lege eta susmo txar guztiei aurre egin behar dietelako ezinbestez benetan libre izatearren. Eta hau guztiau oso ikuspegi literario sotil batetik kontatuak, hau da, aparteko fintasun batez pertsonaien kontraesanak azaleratzeko zertzelada zein xehetasun bakanetan eta batik bat esan gabe adierazten duenaz. Eiderrek liburu berri honetan beste behin ere, baliteke aurrekoetan baino zorrotzagorik, ezin hobeto, maisuki, erakusten ditu gurea bezalako gizarte moderno eta ustez behintzat eroso zein aberats bateko egunerokotasunean topa daitezkeen bataila-leku txikiak, batik bat familiaren barruan suertatzen direnak, jende xeheak bere zoriontasun esparrua, baliteke bake esparrua soil-soilik, lortzearren garaitu behar dituenak. Horrexegatik dugu, liburua izendatzeko balio duen ipuinean, Ixabel bezalako emakumezko bat bere alabatxoaren erreguari men egin behar diona aspaldi dibortziatutako senar ohia zaintzeko eskatzen dionean. Hortaz, Ixabelen bakea hankaz gora jartzen duen eskakizun bat, azken buruan maite dituzunokiko harremanei behar bezala eusteko, sendotzeko edo gutxienez ez moteltzeko, sarritan nahitaez onartu behar dituzun kateak edo zamak noiznahi eta ezustean sortzen baitira, aurre egin behar egiterakoan egiazko drama homerikoak bihurtzen direnak, hain zuzen, batez ere zure iraganari erreparatu behar diozunean ezinbestez. Dena dela, Ixabelek men egingo eta bere gain hartuko du alabak luzatutako erantzunkizuna; baina, horra hor errotiko kontraesana Ixabelek bere senar ohiarekikoa egiatan nola daraman ondotxo jakinda,, gainerakoen aldean "bihotz handikoa" bilakatuko duena. Zer esanik ez ezer konpartitzen ez duzun lagun edo auzokoekin denbora alperrik eman behar duzunean zure aurreiritziak alde batera lagata, hots, zure nortasuna nolabait ezkutatuz, eta betiere zure burua tolerantetzat hartze aldera, baina aldi berean eta halabeharrez gainontzekoekiko tratuan berebiziko ezerosotasuna pairatuz zure buruari traizio egingo bazenio bezala, “Belar moztu berria” eta “Urtebetetze festa” ipuinetan bezala. “Pasaiak” eta “Nigandik espero zena” ipuinetan gure gorputzarekin mantentzen dugun mendekotasun harreman ezustekoa bezain beldurrezkoa, hau da, nahitaez mugatu eta nola edo hala gailendu beharrekoa. “Ez duzu ezer arrarorik antzematen?” ipuinean familia arteko tirabirak jorra-bide ditugu, Eiderren begiratu sotila bezala zorrotza, beharbada protagonistaren gurasoekiko apurtxo bat errukigabe, edo gutxienez ez behar beste enpatikoa, batez ere protagonistak berak enpatikoa izateko inolako esfortzu edo saiorik egiten ez duelako.


Abenduak 7: goizean hasi eta gauera arte zortzi emanaldi gaur Irudienean. |\nAbenduak 7: goizean hasi eta gauera arte zortzi emanaldi gaur Irudienean.\nBy Antolakuntza On 7 abendua 2018 In Hemendik eta handik\nDeskargatu programa, klikatu egun bakoitzean eta ikusi emanaldien trailerrak eta sinopsiak.\n11:00 – 11:30 Erroak\nFilm laburra (ikusi trailerra)\nZuzendaria: Ane Zuazubiskar.\nDuela urte batzuk bete zituen Maddik hogeita hamar. Erabakitzen ari dira ingurukoak eta erabakitzeko gero eta denbora gutxiago uzten diote Maddiri.. Eta hark ez du nahi, edo ez daki, edo ez du erabaki nahi.\n11:30 – 12:30 Gurean\nDokumentala (ikusi trailerra)\nZuzendaria: Askekintza eta Linas Korta\nJaietan animaliek jasaten duten “zapalkuntza” jaso du Askekintzak dokumentalean. Animaliekiko harremanari buruzko hausnarketa hauspotzea du helburu. Horretarako, Euskal Herriko hainbat jaietan irudiak bildu dituzte, eta jai horietan animaliak nola erabiltzen diren gertutik erakutsi nahi izan diote ikusleari.\n12:30 – 15:00 Errementari\nFilma (ikusi trailerra)\nZuzendaria: Paul Urkijo\n10 urte pasatu dira 1833ko lehenengo Gerra Karlistatik. Arabako herrixka batean, Alfredo izeneko Diputazioko komisaio bat gertakari bat ikertzen ari da eta arratoek basoaren sakonean dagoen errementaria beldurgarri batera daramate. Bertan, errementari arriskutsu eta bakarti bat bizi da: Patxi. Inguruko herritarrek hari buruzko istorio ilunak kontatzen dituzte, lapurretak , hilketak eta demonioekin egindako tratuei buruzkoak. Egun batean, Usue izeneko neskatxa batek errementeria misteriotsuan sartzen lortzen du, eta agerian uzten du Patxi Errementariak ezkutatzen duen egia izugarria.\n15:00 – 16:45 Hurrak eta lapurrak\nHaurrentzako zinema (ikusi trailerra)\n17:00 – 17:30 Hutsune zurian\nPoesia bisuala (ikusi trailerra)\nZuzendaria: Ibon Goiko\n17:30 – 18:00 Begi ninien koreografia\nOlerki musikatua (ikusi trailerra)\nZuzendaria: M. Arrate Fernandez\nOmar Nabarroren ” Haragizko amoreak” deritzan olerki liburuko, “Lepoaren Geografia” olerki musikatu bat osotu dugu. Errealitatean eta irudimen eszenikoa nahiz artistikoan oinarrituriko maitasun enkuentroak ditu ardatz, ikus-entzunezko honek.\n18:00 – 18:45 Oreina filman oinarritutako hiru film labur\n19:00 – 20:30 Aralar, mundua leku den lurra\nZuzendaria: Iban Toledo. On Produkzioak eta Landarlan ingurumen elkartea\nABENDUAK 8KO PROGRAMAZIOA\nAbenduak 5-9 Irudienean: euskarazko ikus-entzunezkoak denon esku


Karrera sasoiko lagun ha - Ardi Txikia Beti Bildots - bizkaie.biz\nKarrera sasoiko lagunagaz akordau naz: harek esaten eban azterketearen aurreko egunean ez ebala apunterik edo libururik ikutu bere egiten, etxetik kanpora pasetan ebala eguna: goizean tabernan gosaria hartu, paseoa emon, edo kirola egin, eta, ahal ebanetan, spara joaten zala.\nBeti begitandu izan jat miresgarria: nik ez neban egundo lortu aldez aurreko antolamendu on hori, azken egunean lasai ibilteko modukoa. Akabuko egunean beti neukan zeozer dindilizka, errepasau (edo ikasi) beharreko. Beti egiten eustan iges daturen batek. Eta zenbat eta gehiago errepasau orduan eta txarrago, borra-borra eginda burua, dana atzera irakurri behar!\nPentsau gura dot berari be bardin pasau izango jakola hatan parau izan balitz, eta horrexegaitik egiten ebala urruntze-saio hori.\nKarrera sasoiko lagun ha, baina, burua argi etorten zan, begi-zulorik barik, irribarretsu, azterketea hasi ordura arte begiak apunteetan parauta uleetatik tiraka joaten ginan agobios mari-kuadrileari kasurik egin barik.\nOraingo honetan aprobadea egin gura neuke neuk bere, baia aixxx... Halako gai hori atzera begiratu behar neuke.


"PERTSONEN AHALMENA" | Bizkaiko Caritas\nPosted by Caritas Bizkaia on domingo, diciembre 6, 2020 · Leave a Comment\nBoluntariotzaren Eguna ospatzen den astearen barruan, Caritas Bizkaiak konpromiso-deia egin nahi du pandemia garaiotan.\nCaritas Bizkaiak boluntariotza-kanpaina berria aurkeztu nahi du: “PERTSONEN AHALMENA. Keinu bakoitza garrantzitsua da”.\nPertsona batek mundua hobetu badezake… zer ez genukeen egingo denon artean! Elkar laguntzeko eta ahaleginak batzeko sasoia da.\nJendearen alde egin eta konpromisoak hartzeko deia egin nahi dugu, keinu xumeen bidez pertsona babesgabeenekiko konpromiso eta maitasuna adierazteko deia, denon giza eskubideak bermatuta egoteko helburuarekin.\nCaritas Bizkaiak 283 proiektu ditu martxan, askotarikoak. Horietako bat aukeratu eta laguntza eman dezakezu: Helduentzako hizkuntza edo digitalizazio ikastaroak ematea, haurrentzako eskola errefortzua, edadetuei beren etxeetan edo egoitzetan konpainia egitea, lan administratiboetan edota erakundearen kudeaketa lanetan laguntzea.\nBoluntario lana oso aberasgarria da; beste pertsona batzuei denbora eta konpromisoa eskaintzeaz harago, norberari asko ematen dio; hasiera batean imajina daitekeena baino gehiago.\nGauza bakarra egin behar duzu: Urratsa eman, ausartu eta probatu.\nZure adina edo ezagutzak edozein direla ere. Ziur denbora baduzula, apur bat bada ere. Ematen duzuna baino askoz gehiago jasoko duzu.\nLagundu iezaguzu laguntzen. Keinu bakoitza garrantzitsua da.\nPandemia hau aldaketarako aukera bat da.


Kartzela zigorra Juan Carlos Bengoa Eskoriatzako alkate ohiari - Aipagarriak - Eskohitza blog komunitatea\nEskohitza → Aipagarriak → Kartzela zigorra Juan Carlos Bengoa Eskoriatzako alkate ohiari\nKartzela zigorra Juan Carlos Bengoa Eskoriatzako alkate ohiari\nAuziak azaltzen duenaren arabera, 2005eko ekainaren 27an, Eibar-Gasteiz autobidearen Arlaban eta Eskoriatza arteko tramuaren erakusketa publikoa bukatu beharreko egunean, Eskoriatzako Udaleko Azpiegitura batzordeak erabaki zuen erakusketako epea luzatzeko eskatzea.\nUdalaren eskaera hori Aldundira uztailaren 8an heldu zen, eta Audientzia Probintzialak jakinarazi du Udaleko Azpiegitura batzordeak erabaki hori hartu zuenetik dokumentu horri Udaletik irteera ofiziala eman zioten arte 10 egun pasa zirela. Hortaz, epaiak dio bi ordezkariek erabaki horren datak faltsutu egin zituztela.\nHasiera baten, Bergarako epaitegian fiskalak eta epaileak ez zuten deliturik antzeman. Baina, Aldundiak berriro eraman zuen auzitara, Donostiara. Horren ostean, akusazio partikularra, Aldundia, kasutik erretiratu zen, baina fiskalak aurrera egin zuen.\n2008ko apirilean deklaratzera deitu zituzten, baina zigorrak 6 urtera artekoak izan zitezkeenez, kasua Audientzia Probintzialera pasatu zuten.\nAzkenean Audientzia Probintzialaren epaia jakitera eman dute: urte beteko eta bederatzi hilabeteko kartzela zigorra, eta epe horretan kargu publikorik ez hartzea.


Kalitatea eta kantitatea VII. Ibarra-Galtzakomik euskarazko komiki lehiaketan - Galtzaundi Euskara Taldea\nJarraian, komikien egileen izenak:\n– Lehen saria: 1000 euro eta Atarian argitalpena, Amaia Ballesterosen “Nozilla aspertuta dago” lanak.\n– Aipamena: 2 pertsonentzako afaria Ibarrako Eluska jatetxean, Aitor Urkiolaren “Larrialdia” lanak.\n– Lehen saria: 300 euro eta marrazketarako materiala, Markel Galbeteren “Smith familiaren bidaia” lanak.\n– Bigarren saria: 100 euro eta komiki bilduma, Haizea Ganzedoren “Bidaiarik garrantzitsuena” lanak.\n– Aipamena: komiki bilduma bat, Leire Amonarrizen “Ametsak egi bihurtu daitezke” lanak.\n– Aipamena: komiki bilduma bat, Inhar Esnaolaren “Basozainak” lanak.\n– Lehen saria: komiki bilduma bat eta marrazketarako materiala, Iñigo Agirreren “Hobe maitatzea borrokatzea baino” lanak.\n– Aipamena: komiki bilduma bat, Ibai Torkemadaren “Anbroxio eta Inaxio” lanak.\n– Aipamena: komiki bilduma bat, Maria Arrieta, Paula Vicente eta Maria Contrerasen artean egindako “Maitasunaren gauzak” lanak.\n– Aipamena: komiki bilduma bat, Asier Sanchezen “Superman” lanak.\n– Ibarrako komirik onenak: opari txekea eta komiki bilduma bana, Eneritz Jauregiren “Desperux sagutxoa” lanarentzako eta Markel Arsuagaren “Unibertsoa” lanarentzako.


Telelana eztabaidagai.Testu honekin, telelanaren inguruko hausnarketa mahai gainean jarri nahi dugu. - Telefónica Movistar | sindicato ESK sindikatua\n2020 ekainak 19\nTestu honekin, telelanaren inguruko hausnarketa mahai gainean jarri nahi dugu. Etorkizun hurbilean telelanak ekar dezakeenari buruz hausnartu nahi dugu, hau da, langileei banaka eta plantilla gisa ekar diezazkiekeen onurak eta kalteak, zaintza-ereduan izan ditzakeen ondorioak, eredu horren aurrean duen erantzukizun publikoa eta erantzunkidetasuna lortzeko bidean atzerapausoak emateko arriskua..\nHausnarketa hau ez dugu egin nahi salbuespenezko alarma-egoeran zehar jasan dugun derrigorrezko telelanari erreparatuz, baizik eta aurretik garatzen ari ziren formatu desberdinei erreparatu eta pandemia honen ondoren nabarmen handituko den telelanaren erabilera kontutan hartuz.\nTelelan guztiak ez dira berdinak\nTelelana egiteko ikuspegitik bi egoera nabarmendu behar dira:\nTelelanaren aukera hasierako lan-kontratuaren ondorengoa da, hau da, enpresaren instalazioetan aurrez aurre lanean ari dela sortzen den aukera da, eta kasu horretan beti da borondatezkoa. Enpresak eta negoziazio kolektiboak ezin dute halakorik ezarri. Idatzizko akordio indibiduala da beti, eta bi aldeek aurrez aurreko lanera itzultzeko gaitasuna dute.\nEta beste egoera bat telelana aukera bat ez denean eta hasierako lan baldintzetan txertatuta dagoenean ematen da. Kasu horretan, ez dago borondatezkotasunik, ezta presentziazko lan formatu batera itzultzerik ere. Hartu edo utzi. Lan egin nahi baduzu, telelanean egingo duzu, edo bestela ez dago lanik.\nBi multzo horien barruan, telelanaren "eredu" ugari daude, telelan lanaldiaren egun kopuruaren arabera, telelana egiten den lekuaren arabera (etxean, lokal batean, langileak une bakoitzean erabakitzen duen lekuan) edo banakako kontratuan edota akordio kolektiboan agertzen diren baldintzen arabera.\nZeintzuk dira telelanaren elementu negatiboak?\nLogikoa denez, borondatezkoa den ala ez, baldintza pertsonalen eta telelanaren baldintzen arabera, abantaila eta desabantaila bakoitzaren maila handiagoa edo txikiagoa da, baina horien ikuspegi orokorra lagungarria izan daitekeela uste dugu.\nTelelana kontziliazio-neurri gisa planteatzen da, eta langileen bizkar doa, batez ere emakumeen bizkar, baliabide publikoetatik kontziliazio-premiei erantzun egokirik ematen ez zaien testuinguruan.\nGainera, telelana lan-aukera gisa orokortu daitekeen testuinguru batean, presioa kentzen zaie botere publikoei zaintza-zerbitzuak emateko betebeharrean (telelanaren aukera duzu), eta zainketen "betebeharra" iraultzen du "familiaren" eremuan. Etxera itzultzea zaintzaren lehentasunezko espazio gisa, egungo genero-rolak aldatu gabe, emakumeen esku geratuko litzateke masiboki, eta are gehiago prekarizatuko luke zainketen erabilera.\nTelelanak lan-harremanak indibidualizatzeko arrisku handia dakar. Hain zuzen ere, testuinguru horretan, langileak elkarrengandik bereizita daude, eta enpresek joko-eremu ezin hobea aurkitzen dute lan-harremanen eredu bat ezartzeko, non askoz botere handiagoa duen baldintzak banaka ezartzeko.\nJarrera ahulagoa enpresaren aurrean. Hitz egin dezagun egoera ohikoenetako bati buruz. Langileak hartzen du telelana eskatzeko erabakia. Hori onartzen badiote, eta bere bizitza figura horren pean antolatu ondoren, telelana (enpresaren esku dagoena) kentzeko mehatxu hutsak ahultasun indibidual eta kolektibo handiagoko egoeran jartzen gaitu.\nKontrol presentzialaren aurrean (batez ere sarrera irteerako-fitxaketa), zure lan-betebeharra betetzeko tresna nagusia baita, telelanean asko zabaltzen da tresna informatikoen bidez enpresaren lege-kontrolerako gaitasuna; gainera, kasu askotan, telelana produktibitateari lotuta dago, eta kasu batzuetan, gora egiten du banakako kontratuan.\nElementu subjektibo bat da, baina telelanean oso presente dagoena, langileak berak honako pertzepzio hau izatea: "Ez dut nahikoa egin", "Nire buruak pozik egotea nahi dut", eta horrek bultzatzen du langilea telelan-formatuan lan gehiago egitera, formatu presentzialean baino. Horrez gain, lanaldiak luzatzen dira etenaldi ugarien ondorioz, bereziki zaintza-testuinguru batean gertatzen direnean.\nDeskonexio digitala gauzatzeko zailtasuna. Malgutasuna enpresarentzat.\nMuskulu-eskeletiko arriskuak, ikusmenaren nekea, sedentarismoa, arrisku psikosozialak, bakardadea, estresa, erretako langilearen sindromea, laneko jazarpena (ez dago lekukorik) eta abar areagotu egiten dira lan egiteko modu horren bidez. Langilearen esku uzten da lanpostua behar bezala egokitzeko benetako erantzukizun eta kostu guztia.\nIstripu-arriskua handitzen da, etxeko baldintzak kalitate eskasekoak izan baitaitezke (arrisku elektrikoa, etab.), espazioa gainerako bizikideekin partekatzen da (erorketak, kolpeak eta abar eragin ditzakeen desordena).\nArrisku psikosoziala areagotu dezake, espazio berean, eta denbora berean, lan egitea zaintza-lanekin bateragarri egiten duelako. Lan-espazioa zaintza-esparruarekin partekatzeak zaintzailea isolatzen du, eta deskonektatzea zailtzen duen errutina batean sartzen du.\nEz dira behar diren baja guztiak hartzen. Askotan, gaixorik egon arren, lanean jarraitzen da. "Ez nago lanerako" medikuarengana joango naiz ea baja ematen didan kontzeptua "Zerbait gehiago edo gutxiago egin ahal izango dut" kontzeptuarekin alderatzen dugu ondorengoa pentsatu eta praktikan jarriz "azken finean ez dut lantokira joan beharrik eta sofan manta batekin eserita zerbait egin ahal izango dut”.\nAsko zailtzen da laneko istripua eta lanak eragindako gaixotasuna frogatzea. Mutuak beti saiatuko dira gaixotasun arruntera eta lanekoak ez diren istripuetara bideratzen.\nEtxea lan-eremu bihurtzen dugu: gure espazio pertsonala eta bizikideena murriztuz, lana eta atsedena espazio berean nahasten ditugu.\nItzulgarritasuna, nahitaezkoa izanik, banakako akordioan jasota dago, eta ez da berdina aurrez aurreko eredura itzultzea enpresaren edo langilearen erabakia izatea. Langileak aurrez aurreko eredura itzultzea eskatzeko mugak izan ohi dituen bitartean (urtean behin, lehenengo hilabeteetan), enpresaren erabakia enpresak nahi duen unean izango da (aurreabisu soil batekin eta arrazoia alegatuz), eta hori oso mugatua da norberaren antolaketarako (zaintzak, etab.).\nKostuak bere gain hartzea argian, berokuntzan, altzarietan eta baita laneko eta/edo komunikazioko tresnetan ere.\nLanpostuaren, egiten den jardueraren eta garatzen den egoeraren kontrol sindikalik eza. Horrez gain, telelanari buruzko araudi orokorrik ez dago, eta linbo batean geratu da. Linbo hori, enpresek beti gertatu izan den bezala, ustiatzeko erabiltzen dute, eta lan-kontratu bidezko zuzeneko telelanaren kasuan, enpleguaren "uberizazioa" sakondu dezake.\nTelelanaren atzean, azpikontratazioarekin, plantillaren legez kanpoko lagapenarekin, nahasketarekin eta plantillen "nahasketarekin" bat egiten duen estrategia bat dago, bai eta sailak eta zerbitzuak kanporatzen jarraitzeko dinamika bat ere.\nTelelanak asko zailtzen du ekintza sindikala, langileen antolaketa beren eskubideak defendatzeko. Langileen legezko ordezkaritzak (batzordeek eta langileen ordezkariek) eta atal sindikalek lan sindikala egiteko eta arazoak kolektibizatzeko dugun gaitasuna askoz txikiagoa da, eta, kasurik onenean, kontaktu birtual hutsera mugatzen da. Babesgabetasun-espazio bat sortzen da, lekuko faltak abantaila bat ematen die enpresei ustiapen-prozesuan. Horren jakitun gara, lantokiak atomizatu eta deszentralizatu ondoren, garbiketa-enpresetan, etxeko langileetan, autonomo faltsuetan, non unitatea eta laguntasuna gure lan-baldintzetatik kanpo geratzen diren.\nTelelanaren eredura egokitzeko, enpresek normalean kontuan hartzen ez duten prestakuntza eta egokitzapen-prozesua behar dira.\nTelelana destajuan. Hor dagoen ustiapen-aukera bat. Kontuan izan behar dugu telelana hasierako kontratuari lotuta dagoenean enpresak jartzen dituela baldintzak. Urrutiko lana da telelana, eta ezin dugu ahaztu etxean josteko lana eredu izan zena, izan dena eta izaten jarraitzen duena. Gure enpresetan, deriba bat izan daiteke, kontratak, autonomoak eta autonomo faltsuak bezala, eta hori eragozten ez bada, telelanarekin errepikatuko da.\nInstalazioak eta lantokiak (garbiketa, mantentze-lanak, etab.) edo beste batzuk mantentzeko sortzen diren enplegua suntsitzea, gure gain hartuko genituzkeen zainketa-lanengatik.\nZeintzuk izan daitezke telelanaren elementu positiboak?\nGure ustez, telelanaren onurak urriak dira, eta, kasu askotan, aurretiko enpresa-erabakiak indargabetzeko dira, hala nola lantokitik etxetik urrun lekualdatzea, kontziliazioa zailtzen duen lanaldia zurruna izatea, etab.:\nIn itinere istripuak murrizten edo ezabatzen ditu, betiere telelana etxean bertan egiten bada.\nLantokira joateko kostuak eta denbora aurrezten ditu.\nEnergia aurrezteaz hitz egiten da joan-etorri horiek saihesteagatik (kasu askotan enpresak berak eragindakoak), baina uste dugu zalantzan jarri behar direla, argi eta berokuntza indibidualaren kontsumoak dakarren energia-gastuagatik.\nLanaldia modu irregularrean egiteko malgutasuna, zaintza-beharretara edo bizimodu atseginago batera egokitzeko. Onura hori modu berean eman liteke aurrez aurre, betiere enpresak horretarako aukera ematen badizu. Nire lanaldia malgua izan badaiteke telelanean, presentzialean ere malgua izan daiteke.\nGure ustez, ohikoa da telelanari balizko onurak egoztea, aurrez aurreko lanean ere gerta litezkeenak, eta ematen ez badira, enpresa-interesagatik dira.\nOrdutegi-malgutasuna, kontziliazioa edo bizimodu ona ahalbidetzeko.\nEstatu mailako enpresetan, lekualdaketa finkoak eta aldi baterakoak egiteko aukera.\nBestalde, telelanari egozten zaizkion abantailak, hala nola landa-eremuetan bizi direnen eta mugikortasun murriztua duten pertsonen enplegagarritasun handia, hasierako kontratuari lotutako telelanari bakarrik egotz dakizkioke, horrek dakarren ustiapen-ahalmen potentzial guztiarekin. Halaber, egile batzuek enplegura telelanaren bidez animatzeko aukeraz hitz egiten dute zaintzak betetzeko beharragatik egiten ez duten emakumeei buruz. Hori etxean bizi izan dugu jostunekin ehungintza-enpresentzat, ustiapenaren adibide bat.\nLaburbilduz, telelanaren onurak oso urriak dira. Enpresak telelanerako ezarritako baldintzek mugatu egiten dituzte (nola antolatzen ditut zainketak telelanaren aukera astean bi egunetarako baino ez bada, edo enpresak edozein unetan atzera bota badezake?).\nGure ustez, telelanaren aukerari langile askok ikusten dioten onura telelanaren berezko pertzepzio ideala da buruan, hau da, hobeto biziko direlako pertzepzioa, telelanaren ikuspegi idealista batetik denbora irabaziko dutelako pertzepzioa, oso motza, indibidualista eta etorkizunean zer ekar dezakeen ikusi gabe.\nTelelana lan-harremanaren eredu bat da, gure ustez, salbuespenezko kasuetan izan ezik, eta telelanaren eredu "ideala" izan ezik langileentzat kaltegarria dena, oso kaltegarria langileentzat, kaltegarria gizonen eta emakumeen arteko berdintasunean aurrera egiteko, eta arriskutsua gizarte osoarentzat, batez ere enpresaburuei eta haien ustiapen-gaitasunari eta erakunde publikoetako posizio liberalenei ere mesede egiten dielako eta hauei kalitatezko zaintza-zerbitzuak, profesionalak eta publikoak besteen esku uzteko aukera ematen dielako.\nMuturreko lan-esplotazioa areagotzeko sarrerako atea da, bere garaian azpikontratazioa, ehungintzako enpresa handientzako etxeko lana, autonomo faltsuen orokortzea edo ekonomiaren "uberizazioa" izan ziren bezala.\nEz dezagun telelana gure bizitza pertsonala hobetzeko aukera gisa hartu, baizik eta den bezala, etorkizunean langile gisa eskubide gutxiago, borrokatzeko baliabide gutxiago eta erabiltzeko baino zerbitzu publiko gutxiago izateko estrategia gisa.\nTelefonicako telelana. Ez da urrea dir-dir egiten duen guztia\nEtorkizuneko akordio eta hobekuntzei buruzko zurrumurruen eta albisteen aurrean, etorkizunari eskubide gordinak lagatzearen truke "lau pezeta" ematearekin laburbilduko dena, beharrezkoa da ikuspegi kritiko bat eraikitzea.\nZiur asko, Telefonicako langile askori urrunekoa gerta dakieke, baita izugarria ere, ESK-ko atal sindikalean egindako hainbat eztabaida-jardunaldiren ondorioz egin dugun azterketa. Eta agian ez zaie arrazoirik falta; izan ere, egia da Telefónica/Movistar enpresa prestatuenetako bat dela maila guztietan, telelana denok buruan dugun ideal horretara hurbildu ahal izateko, lan-harreman berri horrek dakartzan kalte handiak arindu baititzake.\nArazoa da Telefonicak ez duela lan egingo telelana lana eta familia bateragarri egiteko, eta gure lan-baldintzak hobetzeko tresna izan dadin; izan ere, enpresak beti jarriko ditu bere enpresa-onurak langileen interesen aurretik, eta horrek "telelan ideal" horrekin aurrez aurre jartzen gaitu zuzenean, eta "benetako telelanean" jartzen gaitu, horrek soilik begiratzen baitu nola eman buelta gehiago eskubideak murrizteko. Plantilla ahulagoa izatea kolektiboki, eta, azken batean, urrats bat gehiago ematea lan-egitura desegiteko estrategian. Gaur egun “langile batzuk” gara, agian bihar telelanean "laguntzaile" izatera pasako gara.\nZalantzarik gabe, enpresa honetako langileentzat, zorionez batez bestekotik gorako lan-baldintzak ditugulako, telelanak ez du suposatzen epe motzean lehen azaldu dugun bezalako etorkizun derrotista izango dugunik, baina zalantzarik gabe, amortizatu ondoren, lankide askoren etorkizuna hipotekatuko dugu, gure egungo baldintzez baliatzeko aukerarik izango ez dutelako.\nEta ez dezagun ahaztu telelanaren atzean enpresa-estrategia bat dagoela, azpikontratazioarekin, plantillaren legez kanpoko lagapenarekin, nahasketarekin eta plantillen "nahasketarekin" bat egiten duena, bai eta sailak eta zerbitzuak kanporatzen jarraitzeko dinamika bat ere. Enpresa honetan asko dakigu horretaz.\nAzken batean, ez da urrea telelanean distira egiten duen guztia. Telefonican ere ez.\nPdf formatuan inprimatzeko bertsioa\n* Esk sindikatu-sail sindikalatik, konfinamendu-aldian sortutako telelanari buruzko azterketa


Gurinezko mendien Europa hura | Ekonomia | Berria\nNekazarien protestak. 2009an kuoten kalkuluan huts egin zuen Bruselak. Esnea sobera, prezioak amildu ziren. Irudian, nekazariak esnea soroetan jaurtitzen, Belgikan. OLIVIER HOSLET / EFE Tamaina handiagoan ikusi\nJanari eskasia eta errazionamendu liburuxkak ez ziren berehalakoan desagertu II. Mundu Gerra amaitu ostean. Bakea, berreraikitzea, garapena, eta bai, jatekoa ere behar zituen Europak 1950eko urteetan. Horien bila, sei herrialde —Alemaniako Errepublika Federala, Frantzia, Herbehereak, Luxenburgo, Belgika eta Italia— Europako Batasunaren kimua izango ziren erakundeak eratzen hasi ziren.\nEuropako Ekonomia Erkidegoa altzairuaren eta ikatzaren inguruan jaio zen, batez ere Alemaniaren eraginez, 1957ko Erromako Itunaren bitartez. Nekazaritzari dagokionez, janari ekoizpena handitzea zen helburu nagusia. Ekoizpena handitzea, nekazarien bizi maila ziurtatzea, merkatuak egonkortzea eta herritarrei iritsiko zitzaizkien elikagaien hornikuntza ziurtatzea. Kontua zen nola egin hori. Azkenean, negoziazio askoren ostean, eta Frantziaren lehentasunak hobetsita, ikuspegi produktibista eta interbentzionista horrekin sortu zen, 1962. urtean, Nekazaritza Politika Bateratua (NPB).\nElkartetik kanpoko ekoizpenetik babestutako merkatu bakarrarekin eta bermatutako prezioekin joan ziren ia bi hamarkada. Nekazariek Bruselaren ildoa jarraitu zuten, ekoitzi eta ekoitzi. Aleak, esnea, gurina... Eskasiatik soberakinetara pasatu zen EEEko nekazaritza. 1970eko urteetan esnezko lakuak eta gurinezko mendiak deitutakoak sortu ziren, ekoizpenaren zati batek ez zuelako nora joan; hazkundeak aise gainditzen zuen kontsumoaren igoera.\nBaina distortsioa gero eta handiagoa zen, baita merkatu bakarretik kanpo eragiten zuena ere, beste ondasunen merkataritza aukerei kalte egiteraino. Gainera, NPBk batasuneko aurrekontuaren zati handiena hartzen zuen, soberakinen kostuengatik. Biltegiratzeak lagundu behar ziren, soberakinen erosketa publikoak... 1985. urtean, hamar herrialdeko EEEren gastuaren %74 hartzen zuen NPBk.\nEkoizpen soberakinen arazoari irtenbide bat eman nahian, 1984an esne kuotak ezartzen hasi ziren. Bost urterako pentsatutako politika, aldiro berriztatuz joan zen, eta kuotek 30 urte iraun zuten, 2015. urtera arte.\nErreforma bat beharrezkoa zen, eta 1992an iritsi zen NPBren lehen aldaketa handia, McSharry erreformarekin. Politika bateratuaren asmoa zen produkzioa eta merkatua laguntzeaz gain nekazariak ere laguntzea. Trantsizio moduko bat aurreikusi zen, eta produkziorako laguntzak erabat ezabatu gabe, ekoizlea bera laguntzea hobetsi zen. Murrizketekin eta prezioen erorketarekin kaltetutako nekazarien errenta osatzeko ordainketa zuzenak abiatu ziren, hektareako eta abelburuko.\n1999an, Agenda 2000 deitutako erreformarekin, prezio bermatuak murrizten jarraitu zuen Europak, eta nekazarientzako laguntza zuzenak orokortu egin ziren. Orduko hartan erabaki ziren ingurumenari lotutako lehen baldintzak ere. Eta landa garapenaren zutabea sortu zen. Aldaketa horren haritik etorriko zen NPBren bigarren erreforma handia.\n2003an eten zuen EBk ekoizleentzako laguntzen eta ekoizpenaren arteko lotura. Nekazariak zuzenean laguntzeko sistema berria ezarri zen Ordainketa Bakarrarekin, zeinak laguntza eskubideen bidez adjudikatzen diren. Eskubide horiek erreferentzia epe jakin batean nekazariak jasotako laguntzen arabera kalkulatu ziren, eta hortik aurrera egindako ekoizpenak ez zuen inolako eraginik ordainketan. Herrialde askotan, eskubide horiek nekazari erretiratuen pentsio osagarri bilakatu dira.\n2013. urtekoa da nekazaritza politika bateratuko azken erreforma handia. Asmo onez beteta etorri zen: nekazari aktiboak laguntzea zen lehentasuna, nekazaritza jasangarria eta lehiakorra lortu nahi zuen NPBk, eta landa garapena sustatu. Ustiategientzako ordainketa bakarra beste sistema batekin ordeztu zen. Orain, oinarrizko ordainketa bat dago —eskubide historikoei lotua—, eta gero beste ordainketa osagarriak daude: nekazari gazteentzako, ekoizle berrientzako, ekoizle txikientzako, ingurumenerako ...\nHain zuzen, ingurumena eta jasangarritasuna dira oraindik ere kontinenteko nekazaritzak dituen bi erronka handienetakoak. Erreforma berriak, hain zuzen, baldintza berde zorrotzagoak jarriko dizkie nekazariei, laguntzarik jaso nahi badute. Eta nekazari guztiak ez daude ados.\nBaina ez da berria; aspaldian gutxi ikusi badira ere, garai batean ohikoak ziren Europako nekazariek egindako protesta ikusgarri eta jendetsuak. Nekazariak eragile garrantzitsuak ziren Batasuneko politiketan. Baina sektorea pisua galduz joan da urtetik urtera Europako Batasunaren barne produktu gordinean, eragiteko guneetan, baita batasunaren beraren aurrekontuan ere. Gurinezko mendien garaian EBko diruen ia bi heren nekazaritzak hartzen bazituen, gaur egun aurrekontuaren %30 inguru hartzen du NPBk.\nDendartean: «Sistema ezartzeko prozedurak eta epeak ez dira egokiak»\nGipuzkoako merkataritza elkarteak protesta egingo du astelehenean, Donostian. Aldundiak hitz egiteko borondatea duela azpimarratu du\n«Ez du NPBk gure urteko irabazia egiten»\n«Lantzeko lurrik gabe geratzen ari gara Nafarroan»


UDALA EGOERA EKONOMIKO ONEAN; 2017KO GASTUEN BETETZE MAILA %86KOA IZAN DA, ZOR BIZIA %11,2KOA DU ETA GERAKIN NABARMENA DU\n“Udalaren egoera ekonomikoa ona dela esanez hasi nahi dugu gaurko agerraldia, lehen ere behin baino gehiagotan esan dugu, eta gaurkoan datuek berresten digute orain arte baieztatu duguna. Egoera ekonomiko on, saneatu eta orekatu honek erakusten digu Udalaren orain arteko eta gaur egungo kudeaketa egokia eta diru publikoaren erabileran jarritako zuhurtzia”, agertu du Leire Goenaga zinegotziak.\nAzpeitiko Udalak 27.726.334,88 eurotako behin betiko aurrekontua izan zuen 2017an, eta “pozik” esan dute gastuen betetze maila %86koa izan dela.\nBehin betiko aurrekontuaren zenbatekoa altua izan da 2017an. Hasierako aurrekontuari 2016tik gehitu ziren gastuak eta 2017 urtean zehar egin diren kreditu gehikuntzak izan dira arrazoiak. Honek erakusten digu udalak gaur egun duen gaitasun ekonomikoa horrelako gehikuntzak egiteko.\nGastuen eta inbertsioen betetze maila %86koa izan da. Urtearen hasieran aurreikusi genituen asmo eta inbertsioak ia gehienak bete dira. Eta ez dira nolanahiko inbertsioak izan. Aurreko urtetik martxan zeuden proiektu eta obra hainbat bukatu ziren eta 2017an zehar proiektu garrantzitsuak jarri genituen abian. Artzubiko bidegorria eta Urrestillakoaren proiektua, urbanizazio lan ugari auzoz auzo, Basozabal, igerilekuko obrak, Loiolabideko zubia, Izarraizko atea parkea, Azoka plazaren bukaera, argiteria, baserri bideak… Inbertsioez gain arloz arlo ezarri genituen asmoak betetzen joan gara gai sozialetan, kultura zein hezkuntzan…\nInbertsioen betetze maila bezain garrantzitsua da gastuen eta sarreren arteko oreka mantentzea, dirua gastatzea edo inbertitzea bezain garrantzitsua baita sarrerak neurri berean izatea. Hasierako aurrekontuan aurreikusitako sarreren kopurua gainditu egiten dute 2017 urteko sarrerek. Sarreren aurreikuspenak egiterakoan zuhurtziaz jokatu genuela agerian gelditzen da. Sarreren atalean bereziki azpimarratu nahi dugu, egiten ari garen inbertsio eta proiektuak begi onez ari direla ikusten beste administrazioak eta diru-laguntza kopuru altuak ari garela lortzen. Basozabal, azoka plaza, bidegorria zein Esklabetako etxeak eraikitzeko diru-laguntza handiak lortu ditugu esaterako.\nBeraz 2017 urteko aurrekontuak modu eraginkorrean kudeatu ditugula esan dezakegu, horren lekuko baitira datuak eta emaitzak.\nBestalde, gaur egun, udalaren zor bizia %11,20koa da, hau da 2.552.537,67 eurokoa da Azpeitiko Udalak duen zorra. Lehendik datozen, batez ere Soreasu eraiki zen garaitik datozen bi mailegutan banatuta. Mailegu bat 2020 urtean amortizatuko da guztira eta bestea 2027an. “Oso datu hona da, legeak ezartzen duen mugatik oso azpitik. Legeak dio udalaren zorra ezin dela izan aurreko urtean onartutako ohiko eskubideen %77ª baino handiagoa”, agertu du Estitxu Elduaien zinegotziak.\n2017ko urtean izan den emaitza kontutan hartuta, gaur egun Azpeitiko Udalaren diruzaintza gerakina 13 miloi eurokoa da. Hemen zenbait finantzaketa lotuta daude, Urrestillako bidegorria esaterako. Eta bestalde 2017 urtean hasitako hainbat proiektu eta bukatu ez zirenak 2018 urtera txertatzen dira. Gerakina udalak erreserban edota gordeta izan ohi duen dirua da. Diru hori sor daitezkeen ezusteko edo proiektuak finantziatzeko erabili ohi da. "Poltsa oso ona du gaur egun udalak. Honek indarra ematen du azpeitiarren beharrei erantzuteko eta inbertsioak burutzeko. Bukatzeko, kudeaketa on eta egoki baten isla dira emaitzak eta datuak. Azken urteetako kudeaketa eta lanaren ondorioak dira. Hemendik aurrera ere aurrekontuak zuhurtziaz egiten eta gauzatzen jarraituko dugu, horrek soilik bermatuko baitigu urteko emaitza”, amaitu du Elduaienek.\n%71 inguru bildu da gaika martxoan, behin-behineko datuen arabera, eta Udalak herritarrak zoriondu eta eskertu nahi izan ditu\nUrritik Azpeitiko Udala eta Urola Erdiko Mankomunitatea urritik hondakin sistema berria abian jartzeko lanketan ari dira buru-belarri. Sistema berria %80an ezarrita eta hilabete eskasean lortu da helburua gaur prentsaurrean pozik Eneko Etxeberria Alkateak, Aitor Bereziartua Mankomunitateko Lehendakariak eta Orkatz Goenaga Mankomunitateko koordinatzaileak azaldu dutenez. Behin-behineko datuen arabera, martxoan Azpeitian hondakinen %71 inguru bildu baita gaika.\nKultur sortzaile berrientzako Sorkuntza Bekara proiektuak aurkez daitezke maiatzaren 3a bitartean\nHirugarren urtez jarraian, kultur sortzaile berriak bultzatzeko, laguntzeko eta sortzeko beka abian da.\nProiektuak aurkezteko epea maiatzaren 3an bukatuko da. Kultura Mahaiak eta Udalak elkarlanean sortu zuten beka hau duela hiru urte: "Kultur mugimenduaren baitan egindako hausnarketen baitan, sortzaile berriek beren proiektuak abiatzeko beharrak zituztela ohartu ginen, horri erantzuna eman asmoz, elkarlanean osatu genituen bekaren oinarriak", azaldu du Ainara Larrañaga zinegotziak. Bi urtean, arrakasta handia izan du bekak, eta lehen urtean 6.000 euro beka izan bazen ere, iaztik 12.000 euroko diru-poltsa du.\nLoiola helmuga turistiko gisa nazioartean ezagutarazteko ekintza plana osatuko da elkarlanean\nGaur goizean, Loiolan aurkeztu dituzte Azpeitiko Udalaren ekimenez egingo den planaren nondik nolakoak. Loiolaren eta Azpeitiaren izena, izana, ondarea, baloreak balorean jarri eta turismo jasangarriaren bidez ezagutaraztea da helburua. Horretarako, orain arteko erakunde eta eragileen elkarlana abiapuntutzat hartuta ekintza plan bat osatu nahi da, mugetatik harago, nazioartean, Europan zein munduan Loiola helmuga turistiko gisa erakusleihoan jartzeko.\nIzarraitz Frontoia berritu eta araudiko neurrietara egokituko du datozen hilabeteotan Udalak\nPilotaren inguruan ibiltzen diren eragile guztiekin adostuta, Azpeitiko Udalak Izarraitz frontoia berritu eta egokitzea erabaki du. Aste honetan bertan hasiko dituzte obrak.\nIkastaro eskaintza, zabala Deusto, IMH eta Nabarralderekin antolatuta\nIkastaroa Data Izen emateko azken eguna\nMunduko erlijio handiak. Eta guri zer?\nApirilak 10.17,24 eta maiatzak 8, 15 eta 22\nOrdua: 16:30etatik 18:30etara\nEtika esku-hartze soziosanitarioan jardunaldia\nOrdua: 9:00etatik 13:45era eta 15:00etatik 17:00etara\nZer dakizu Euskal herriko historiaz?\nMartxoak 1, 8, 15 eta 22\nOrdua: 17:00etatik 19:00etara\nCAM POWERMILL (2 1/2 eta 3 ardatzeko frsagailuan). Hasiera.\nApirilak 9tik apirilak 20ra arte egunero\nOrdua: 15:00etatik 19:00etara\nCAM NX (2 1/2 eta 3 ardatzeko fresagailuan)\nEkainaren 4tik ekainaren 25era, egunero\nOrdua: 15:00etatik 17:30era\nFagor fresaketa G kodean programatzea\nMartxoaren 19tik 28ra, egunero\nOrdua: 9:00etatik 14:00etara\nFagor programazio parametrikoa\nMaiatzaren 7tik 11ra, egunero\nOrdua: 16:00etatik 19:00etara\nPerdoiak 1: Geometrikoak eta azalekoak. Maila erdi aurreratua\nApirilaren 16tik 26ra, astelehenetik ostegunera\nOrdua: 9:00etatik 11:00etara\nPerdoiak 2: Geometrikoak eta azalekoak. GPS ikuspegia. Adituak\nMaiatzaren21etik 31ra, astelehenetik ostegunera\nBilketa eta partekaketa hodeian\nMartxoak 20 eta 22\nProduktibitatea hobetxeko Google tresnak\nMartxoak 19 eta 21\nProzesuen AEMA eta arriskuen kudeaketa\nEkainak 4, 5 eta 6\nMartxoaren 5etik 13ra, astelehen eta asteartetan\nPlanoen interpretazioa II. Bistak eta ebaketak\nOtsailaren19tik martxoaren 22ra, astelehenetik ostiralera\nOrdua: 18:30etatik 21:00etara\nPlanoen interpretazioa I. Perdoiak\nApirilaren 16tik maiatzaren 3ra, astelehenetik ostegunera\nOrdua 18:30etik 21:00etara\nSolid Edge. Modelatue eta planoak\nMaiatzaren 14tik 31ra, astelehenetik ostegunera\nAzpeitiarren etxebizitza beharra asetzeko Esklabetako eraikinean gazteentzako alokairurako 45 etxebizitza eraikitzeko hitzarmena sinatu dute\nGaur goizean sinatu dute Azpeitiko Udalak eta Ingurumen, Lurralde Plangintza eta Etxebizitza Sailak esklabetako eraikinean batez ere gazteei zuzenduta egingo diren alokairu sozialerako 45 etxebizitzak eraikitzeko hitzarmena. Eneko Etxeberria Azpeitiko alkateak herritar guztiek duten etxebizitza eskubidea gauzatzeko proiektu pionero garrantzitsua izango dela azpimarratu nahi izan du: "Herritar orok du etxebizitza eskubidea, eta esklabetako eraikin historikoaren zati handi bat etxebizitzak egiteko erabiltzea, gure herriaren transformaziorako pauso garrantzitsua izango da".\nEuskal Herriko produktuen plaza bilakatu da Azoka plaza\nGaur inauguratu da Azpeitiko Azoka plaza berria. 300 lagunetik gora izan dira inaugurazio ekitaldian, herriko zein eskualdeko baserritarrak, lehen sektoreko eragile ugari, eta Eusko Jaurlaritza eta Gipuzkoako Foru Aldundiko arduradunak ere bertan izan dira. Gaurko ekitaldiaren ostean, astehelenetik aurrera, ohiko baserritarren azokez gain, bertako produktuen habia izango den elikagunea ere irekita izango da astelehenetik larunbat eguerdira bitartean.\nHerriguneko hondakinen sistema aldaketa, azken fasean\nHerriguneko hondakin bilketa sistemaren aldaketa iritsi da azken pausora. Edukiontziak aldatzen hasiko dira pixkanaka, eta herritarrek txip-a erabiliz bota beharko dute organikoa eta errefusa. Aldaketa, orain arte "lasai eta ondo" joan dela azpimarratu nahi izan du Aitor Bereziartua Urola Erdiko Mankomunitateko lehendakariak.\nKirol Orientazio Zerbitzua: jarduera fisikoa egiten hasi nahi dutenentzako doako aholkularitza zerbitzua\nAktibitate gutxi egiten duen jende asko dago. Hori dela eta sedentarismoari aurre egin, eta herritarrak ariketa fisikoa egitera erakartzeko zerbitzu berri bat eskainiko da Azpeitian. "Ariketa fisikoak onura fisikoez gain, sozializatzeko eta pertsonen hainbat gabeziari aurre egiteko bidea dela uste dugu", adierazi du Estitxu Elduaien Kirol Batzordeburuak.


Ikasle Abertzaleak antolakundeak Hego Euskal Herrian deitutako ikasle grebaren harira zipaioek eta unibertsitateko segurtasun pribatuko kideek grebalarien aurka burutako erasoen aurrean, tartean burututako 30etik gora atxiloketak, Tinkok honakoa adierazi nahi du:\n1. Gure antolakundeak bat egiten du grebalarien aldarrikapenekin, izan ere sistema kapitalistak hezkuntza erabiltzen du burgesiaren behar ekonomiko eta produktiboak asetzeko, eta ez jendearen gaitasun kritikoa zein beharrizan intelektualak eta sozialak asetzeko. Hain zuzen ere horregatik, hezkuntza sistema elitizazio prozesu batean murgilduta dago, zeinetik gero eta jende gehiago gelditzen ari den ikasteko aukeratik kanpo, nola ez, bitarteko ekonomiko gutxien dituztenen kaltetan.\n2. Gure babes osoa helarazten diegu burgesiaren txakurren partetik errepresioa pairatu duten guztiei eta atxilotuen berehalako askatasuna exijitzen dugu. Era berean haien aurka abiatutako prozesu judizialak etetea galdegiten dugu.\n3. Oraingoan ere agerian gelditzen da zein den poliziaren benetako papera gizartean. Edozein grebatan, edozein etxegabetzetan, edozein manifestaziotan eta bizitzako edozein esparrutan, boteretsuen interesak defendatzeko eta pobreen miseria betikotzeko lanean egongo dira. Burgesiaren armada dira, eta langileoi gure kabuz antolatzea eta autodefentsa gauzatzea dagokigu.\n4. Tinkok bat egiten du Ikasle Abertzaleak antolakundeak errepresioa salatzeko gaurko deitu duen mobilizazioarekin (Gasteizko Andra Zuriaren Plazan 19:30ean), baita egunean zehar arrazoi beragatik Euskal Herriko beste txokotan egingo lituzkeenekin, hala erabakiko balu.


Oñatitik, Arrasatera edo Bergarara, bizikletan - Debagoiena - Goiena.eus\nOñatitik, Arrasatera edo Bergarara, bizikletan\nArantzazu Ezkibel Galdos 2020-07-28 12:44\nOñati Debagoienarekin lotzeko balio du bidegorriak; eta, hain zuzen, garai bateko Vacona-Navarro trenaren bidea erabiltzen da horretarako.\nOñatitik Elorregira arteko zatiak 7 kilometro ditu; Artixa ibaiaren ondoan egiten da ia ibilbide guztia eta, Oñatin hasiz gero, beherantz izango litzateke bide guztia; nahiz eta kontrako noranzkoan egiteko ere oso erosoa izan. Herrien arteko lotura sustatzeko balio du bidegorriak; bai aisialdirako, eta baita lanera joateko ere erabiltzen da.\nErabilera mistoa du hainbat tartetan\nBidegorriak 3,50 metroko zabalera du ibilbidearen zati handienean: 2 metroko errei bat ziklistentzako da eta 1,5 metroko beste bat oinezkoentzako. Horrez gain, erabilera mistoa edo partekatua du hainbat tartetan, ibilgailu motordunak ere onartuak daudelako. Tarte hauek, batez ere, industria guneetan eta baserri inguruetan daude.\nPaisai ederra eskaintzen du\nOñatitik irten, eta Torreauzo, Garibai, Santxolopeztegi eta Zubillaga auzoak pasa behar dira Elorregira iritsi aurretik. Gipuzkoako bidegorri ia guztietan errepikatzen den paisaia ikus daiteke hemen ere: baserri, zuhaizti, mendi magal, ibai eta larreen ondoan, fabrikak eta lantegiak, kontrastez beteriko paisaia osatuz. Hala ere, industria guneak pasa ondoren paisaia ederra eskaintzen du Oñati eta Elorregi arteko bidegorriak: mendi magal berdeak, pinudiak, Aloñako mendi lerroa, baserriak...\nElorregira iritsitakoan bi noranzko izango dira aukeran: Deba ibaian gora egin eta Arrasate aldera; edo, Deba ibaian behera egin eta Bergara aldera hartzea.


9P/Tempel 1 - Wikipedia, entziklopedia askea.\nDeep Impact zundak jaurtitako jaurtigailuak, kometaren aurka talka egiten du\nTempel 1 kometaren krater baten xehetasuna, Deep Impact zundatik jaurtitako jaurtigailuak hartua talka baino segundo batzuk lehenago.\nTempel 1, aldizkako kometa bat da (modu formalean 9P/Tempel1 deitua). 1867ko apirilak 3an aurkitu zuen Ernst Wilhelm Leberecht Tempel astronomo alemaniarrak Marsellatik. Aurkitu zenean, kometa, bere periheliora, 5,68 urtetik behin iristen zen. Berriz, 1873an eta 1879an ikusi ahal izan zen. Baina, Tempel 1 kometaren orbita, batzuetan, Jupiterrengana hurbiltzen da, eta honek bere orbita periodoan aldaketak eragiten ditu. Gertakari hau, 1881ean gertatu zen, orbita periodoa 6,5 urterarte luzatuz. Perihelioa ere aldatu zen, 50 milioi kilometro gehiagoan handituz, kometa, Lurretik ez hain ikusgai utziz. Ondorioz, astronomoek, kometaren arrastoa galdu zuten, eta desegin egin zela uste izan zuten. 1960 arte ez zen berriz ikusi, Brian G. Marsdenek berriz aurkitu zuenean, kometaren orbitaren kalkulu zehatzak egitean, Jupiterrek eragindako perturbazioak ere kontutan hartuta. Bere egungo orbita periodoa, 5,5 urtekoa da.\nTempel 1 ez da kometa dizdiratsua: bere gehienezko itxurazko magnitudea, oraingoz, 11koa izan da, begi hutsez ikusi ahal izatekoa baino baxuagoa. Uste denez, bere tamaina 14x4 kilometrokoa da, Hubble espazio teleskopioak argi ikusgarriarekin eta Spitzer espazio teleskopioak argi infragorriz hartutako neurrietan oinarrituta. Behaketa hauek bateratuz, albedo baxu bat ere lortu zen, %4koa baino ez. Gainera, bi eguneko errotazio tasa bat ere adierazi zen.\n2005eko uztailak 4an, goizeko 05:52etan, NASAren Deep Impact espazio zundak, Tempel 1 kometaren aurka talka egin zuen jaurtigailu bat bota zuen. Espazio teleskopioek, unetxo batez kometaren dizdira hogeitamarkoiztu zuen gertaera ikusi zuten, Deep Impact zundak, kometagandik 500 kilometrora baino ez zegoena, 1800 kilometroan hedatu zen gas eta hautsezko laino bat sortu zuen talka ikusi zuen bitartean.\nTalkaren ondorioz sortu zen kraterraren xehetasun zehatzak oraindik ez dira ezagutzen. Uste denez, 200 metroko diametroa eta 30 eta 50 metro bitarteko sakonera izan dezake, txikiagoa ere izan daitekeen arren, kometaren konposaketa eta egituraren arabera. Misio honen xedea, kometa baten nukleoaren barne konposaketa aztertzea da.\nMultimedia: Comet Tempel 1\nOrriaren azken aldaketa: 15 abendua 2019, 19:35.


Fedeafesek, buru gaixotasuna duten pertsona eta senide elkarteen Euskadiko federazioak, genero-indarkeriari begira, preso dauden emakumeak artatzeko laguntza gehiago eskatu die instituzioei; batez ere, buru gaixotasuna duten pertsonak badira, kolektibo bereziki ahula baita.\nAzaroaren 3oean Emakunde – Emakumearen Euskal Erakundeko arduradunekin, eta bere idazkaria den Ana Alberdirekin, elkartu zen Fedeafes. Topaketa horretan, Arabako Zaballa espetxeko bederatzi presok ere parte hartu zuten, horietatik batzuk buru gaixotasuna zutenak. Bestalde, psikologoak eta espetxeko teknikoak ere han izan ziren. Euskal federaziotik María Ángeles Arbaizagoitia presidentea, Mari Jose Cano gerentea, Berdintasun saileko María Isabel García eta Haizea de Dios psikologoa egon dira.\nFedeafes bat dator Emakunderen bidez emakume presoek egin dituzten aldarrikapenekin; eta bereziki genero-indarkeria jasan duten emakumeei zuzenduriko baliabide egokituak izatearekin. Esaterako, Fedeafesek zentroko psikologoek egindako salaketa babestu du, presoek espetxe-baimenez gozatu ahal izateko egiturak edukitzea. Kontuan izan behar da, askok nahiz eta hirugarren gradua lortu ez dutela etxerik, beraz kartzelan bertan geratu behar dute.\nIrune Lauzirikak, Emakundeko teknikoak, indarkeria egoerak identifikatzeko eta haiei aurre egiteko jarraibideak eman zizkien. Era berean, bileran parte hartu zuten Zaballako kartzelako teknikoek ere, buru gaixotasuna duten emakumeak artatzeko beharrak azpimarratu dituzte, eta egoera ahulean dagoen kolektibo hori artatzeko baliabide gutxi dagola nabarmendu dute.\nLan jardunaldia aurreko asteko “Buru gaixotasuna duten emakumeen aurkako indarkeria” ikerketa ondorioen aurkezpena eta gero egin da. Azterlana Fedeafesek egin du Emakunderen eta Eusko Jaurlaritzako Enplegu eta Gizarte Politiketako sailaren babesa izan du. Ondorio nagusien artean, aipatu dute bikotekideak edo bikotekide ohiak eragindako indarkeria jasateko arriskua bikoiztu edota hirukoiztu egiten dela biktimak buru gaixotasun larriren bat badu. Gainera, buru gaixotasun larria duten emakumeen %80 inguruk indarkeria psikologikoa, fisikoa edota sexuala jasan dute bikotekideak eraginda euren bizitzako uneren batean.\nIkerketak ageria utzi dituen datuen aurrean, Fedeafesek proposatzen du indarkeria jasan duten edo egun jasaten ari diren eta buru gaixotasun larria duten emakumeei bideratutako arreta psikologikoko zerbitzu espezializatua sortzea. Era berean, buru osasuneko sarearen, zerbitzu publikoen eta buru gaixotasuna duten pertsona eta senide elkarteen artean koordinazio handiagoa eskatzen du.\nAsafes, Avifes, Agifes eta Asasam elkarteak barne hartzen dituen federazioak urteak daramatza gizartea eta instituzio publikoak errealitate honen inguruan sentsibilizatu nahian. Paraleloki, emakumeak eta profesionalak formatzen ari da egoera honi aurre egin ahal izateko eta genero-indarkeria kasuak sortu baino lehenago antzematen jakiteko.\nCategory: Gaurkotasun albisteak, Gai nabarmenak, Prentsa oharrak, Slider · Tags: agifes, ana alberdi, asafes, ASASAM, avifes, buru gaixotasuna, Buru gaixotasuna duten emakumeen aurkako indarkeria, buru osasuna, centro penitenciario zaballa, Departamento de Empleo y Políticas Sociales de Gobierno Vasco, emakunde, enfermedad mental, FEDEAFES, gobierno vasco, haizea de dios, irune laizirika, maira isabel garcia, mari jose cano, maria angeles arbaizagoitia, salud mental, Violencia contra las mujeres con enfermedad mental


Gerardo del Cerro Santamaría: “Estatu Batuetako berrikuntzaren erronkak” - Ekonomiaren KZ\nLehendakariak azpimarratu du oso garrantzitsua dela enpresak kapitalizatzea egungoa bezalako uneetan\nTradizionalki, berrikuntza-politikak herrialdearentzako elementu estrategikotzat eta segurtasunekotzat hartu izan dira Estatu Batuetan. Ikuskera hori areagotu egin da joan den mendeko 80ko hamarkadan Kalifornian hasi zen iraultza teknologikoaren bilakaera leherkorretik abiatuta, eta, bertsio global berrienean, “Laugarren iraultza industriala” deitu izan zaio.\nTxinak potentzia teknologiko eta aurkari geo-politiko gisa izan duen etengabeko gorakadak ere nabarmen lagundu du berrikuntza Washingtonen lehentasun gisa jartzen. Bi alderdi handiak herrialdeko interes estrategikoen alde bat egiteko gai izan dira, nahiz eta, zentzu askotan, teknologia eta berrikuntza-politika modu nabarmen desberdinetan bideratzen dituzten.\nTrump gobernuak ekonomian duen presentzia murriztera bideratu zen, zergak eta araudiak barne. Bere administrazioak gorabidean zeuden hainbat teknologiarekin hartu zuen ikuspegi hori, garraio-sistema autonomoak eta adimen artifiziala (IA) barne, eta soilik merkatuaren mende zeuden berrikuntza-printzipioetan oinarritutako ikuspegia bultzatu zuen. Nahiz eta Trumpen aurrekontuek ikerketarako finantziazioa handitu zuten zenbait arlo teknologikotan, batez ere IAn, orokorrean gobernuak ikerkuntzari ematen dion laguntza murriztea bilatu zuten.\nBidenen plan ekonomikoak gai tradizionalagoak jorratzen ditu, hala nola arreta medikoa zabaltzea eta azpiegitura fisikoan inbertitzea, baina baita I+G eta ekoizpen aurreratuan inbertsio publiko nabarmen handiagoa egiten laguntzea ere.\nBadirudi Bidenek teknologia- eta berrikuntza-politikari buruz duen ikuspegia formulatuta dagoela gobernua industriarekin batera bazkide aktibo gisa inplikatzeko teknologiako eta berrikuntzako agenda nazional baten ezarpenean, eta industria teknologiko asko modu zabalagoan eta zorrotzagoan erregulatzeko.\nGainera, Bidenen agendaren ikuspegi berezi bat da gizarte-politikako helburuak lortzen dituen berrikuntza-politika babestea, hala nola ekonomikoki ahulduta dauden komunitateak eta eskualdeak biziberritzea eta aukera ekonomikoak babestea egoera ahulean dauden taldeen artean, baita arraza-gutxiengoen artean ere. Trumpek landa-eremuko banda zabaleko azpiegituretan inbertsio handiagoa egitea babestu zuen; Biden inbertsio federal askoz handiagoak bultzatzen ari da gai horretan.\nBerrikuntza klimatikoari dagokionez, Trumpen administrazioak ia ez zuen ezer egin; izan ere, bere aurrekontu-proposamenek energia garbien I+Gren finantzaketa murriztu zuten. Aitzitik, Bidenek klimarekin lotuta egindako proposamen gehienak lehendik dauden teknologiak arautu eta onartzeari buruzkoak badira ere (adibidez, eraikinak isolatzea), presidenteak energia garbiaren I+G finantzaketan ere igoera masiboak babesten ditu.\nImmigrazioan desberdinak dira, Bidenek demokraten jarrera tradizionalena hartzen baitu, eta horrek immigrazioaren gorakadak babesten ditu, bai kualifikazio handikoak, bai baxukoak. Trumpek, aldiz, etorkinen kuotak igotzearen aurka egin zuen, H1-B lan-bisak jasotzen dituzten kualifikazio handiko langile teknologikoak barne.\nBidenek hezkuntza eta lanbide heziketako inbertsio publikoan igoera nabarmenak proposatu ditu, Trumpek finantzaketa murriztu zuen bitartean, ikasketa programena handitu zuen arren eta gobernu federalak gaitasunen arabera kontratatzea proposatu zuen, ez tituluen arabera.\nZergei eta erregulazioari dagokienez, biak oso desberdinak dira. Bidenek zerga altuagoak proposatu dizkie enpresei, bereziki korporazio handiei, araudi zorrotzagoak, baita pribatutasunari eta banda zabaleko hornitzaileei buruzkoak ere, eta monopolioen aurkako aplikazio oldarkorragoa, batez ere Interneteko enpresa handiei.\nTrumpek ikuspegi errepublikar tradizionalago bat hartu zuen, araudi arinagoak eta merkataritza-zerga baxuagoak dituena, eta monopolioen aurkako ikuspegi bat, kontsumitzailearen ongizatearen printzipioan oinarritzen dena. Salbuespena Interneteko plataformak dira; izan ere, Trumpek monopolioaren aurkako jarrera oldarkorra hartu zuen, Bidenek bezala.\nTrumpen administrazioa berrikuntza- eta I+G politikari adi egon zen, bere energiak batez ere bost “etorkizuneko industrietan” ardaztuta: ia, konputazio kuantikoa/informazio kuantikoaren zientziak, 5G duten komunikazio-sare aurreratuak, fabrikazio aurreratua eta bioteknologia. Teknologia horietarako I+G aurrekontuetan gorakada nabarmenak babestu zituen Trumpek. Hala ere, I+Gko inbertsio federalean murrizketa orokorrak eskatu zituen, bereziki Osasun Institutu Nazionalen (NIH), National Science Foundation-en (NSF), Energia Departamentuaren (DOE) eta Aeronautika eta Espazioaren Administrazio Nazionalaren (NASA) aurrekontuei dagokienez.\nBidenek politika horietako batzuk jarraitzen ditu eta beste batzuk hasi ditu, inbertsio federala nabarmen handituz. I+Gn 300.000 milioi dolar inguruko inbertsioak proposatu eta lege bihurtu ditu lau urtez, bereziki teknologia berritzaileetarako. Era berean, enpresa txikiei laguntzeko dauden ekimen asko zuzendu ditu, gutxiengoen eta emakumeen jabetzako enpresetan duten ikuspegia handitzeko.\nBiden administrazioak sektore pribatuarekin lan egiten du produktibitatea hobetzen duten teknologien garapena eta hedapen orokorra bizkortzeko, osasuna, hezkuntza, manufaktura, garraioa eta gobernua bezalako sektoreak eraldatzen laguntzeko, eta mundu mailako politikaren gai konplexuei heltzeko: datuen babesa, zibersegurtasuna eta merkataritza digitala. Bidenek, halaber, AEBk Internet eta online plataformak modu oldarkorrean ez arautzeko eta legez kanpoko jarduera (eraso zibernetikoak eta IP digitalaren lapurretak) etengabe jazartzeko duten tradizioari eusten dio.\nEz dago bi alderdi handiek banda zabala eta telekomunikazioak, gizarte berritzaile baterako hezkuntza, fiskalitatea eta erregulazioak, merkataritza elektronikoa, fabrikazio aurreratua, energia garbiak edo bioteknologia nola lantzen dituzten laburbiltzeko tarterik. Berrikuntza teknologikoa funtsezko faktorea da Estatu Batuen ia helburu garrantzitsuenak lortzeko: Osasun publikoa hobetzea, segurtasun nazionala indartzea, lehiakortasuna hobetzea, bizi-mailetan igoera sendoak bermatzea eta klima-aldaketari ekitea.\nHori ez da gertatuko gobernuak berrikuntza sustatzeko politiken multzo koherente bat garatzen eta ezartzen ez badu, berrikuntza mugatzen duten politikak saihesten dituen bitartean. Horretarako, elkarte publiko-pribatuen inplikazioa beharko litzateke. Beste neurri batzuek zerga korporatiboak eta erreforma erregulatzaileak barne hartu beharko lituzkete, berrikuntzarako pizgarrien sustapena barne.\nErrepublikanoak denbora luzez aritu dira gobernuak Estatu Batuetako berrikuntza eta lehiakortasuna indartzeko egiten dituen ekarpenak mugatzen edo ukatzen. Baina azken sei urteetan aurrerapen nabarmena ikusi dugu, bereziki Kongresuko legegile errepublikanoen artean, arlo horretan gobernuarentzat zeregin garrantzitsua eta proaktiboa dagoela onartzen baitute. Joera horrek jarraitzea espero dugu.\nKontua da Estatu Batuek hurrengo hamarkadetan lehiakortasun teknologikoaren borroka galtzeko arriskua dutela Txinaren aurrean. Horrek inplikazio handiak izan ditzake segurtasun nazionalean, eta, benetan, inplikazio larriak AEBk mundu osoan duen boterean. Arrisku horiek bi alderditan egin behar diete aurre, gutxienez lehiakortasunarekin eta berrikuntzarekin lotutako gaiei, Gerra Hotzean gertatu zen bezala.\nAlderdi biko konpromisoa ere egon beharko litzateke ekonomialari neoklasikoen berrikuntzaren aurkako politikaren aholkuak baztertzeko. Azkenik, dagoeneko onartzen ari dira azken 40 urteetako berrikuntza-sistema estatubatuarra berrikusi eta berri batekin ordezkatu behar dela, Estatu Batuak 1950eko hamarkadan Sobietar Batasunaren mehatxuari erantzunez berrasmatu zen moduan.\nHorrek erreforma politiko ugarirekin eta inbertsio publiko nabarmen handiagoarekin jarraitzea ekarriko du gastu zuzenetan eta zeharkako pizgarri fiskaletan. Bi alderdietako buruzagi politikoak jakitun dira erronkez eta arriskuez. Behar estrategiko nazionalaren kontzientzia horrek ziklo politikoen ekaitzei eta interes politiko partikularrei eusten dien ikustea falta da.\nMegaprojects in the World Economy liburuaren egilea. Complexity, Disruption and Sustainable Development ‘(Columbia University Press, New York)\n← Lehengaiek inbertitzaile batzuen espekulazioa jasaten dute\nEtxebizitzen prezioek gora egin dute eskaintzarik ez dagoelako →\nJesús Peña: «Berpiztu: Euskal erantzuna»


aurki.com > Jarioa > Herriak > Oarsobidasoko HitzaPasaia â Oarsobidasoko Hitza\nLehenbiziko bi oihalak josi ditu gaur herriko Gure Esku Dagok\nHainbat sektoretako aurpegi ezagunek ekainean eraikiko den hautestontzi erraldoirako lehenbiziko bi oihalak josi dituzte Niessen aretoan; herrian beste 78 josi behar dira ekaina bitartean; joste eguna ekainaren 6an izango da. 2015/09/03 - 13:57:07\n17:45ean eta Azokatik abiatuta, urteroko ohiturari jarraipena emango dio Alkartasuna Euskal Dantza Taldeak, kopla zaharrak kantatzeari ekingo diote. Baina herritar oro gonbidatu dute dantza taldekoek horretan parte hartzera, tabernaz taberna, kalez kale. Hortaz, herritarrei animatzeko eskatu diete. 2015/09/03 - 13:57:07\nMitxintxola V. Mendi Lasterketa, urtarrilaren 4an, Pasai Donibanen\n11:00etan abiatuko da 3,4 kilometroko mendi lasterketa plazatik. 10:00etan, haurrekin mendi martxa egingo dute Mitxintxolaraino. 2015/09/03 - 13:57:07\nDatorren larunbatean emango diete bildutako dirua Urtezaharreko sutean etxea galdu zutenei\nSOS Pasaia Trintxerpe plataformako kideen eskutik jasoko dute dirua katutuek, hilaren 27an, Ziriza etxean izango den ekitaldian, 12:00etan. 2015/09/03 - 13:57:07\nBerritasun asko aurtengo Antxoko Gabonetako Krosean\nAbenduaren 27an da, 20:00etan hasita. Gauekoa da lehenengoz. 2015/09/03 - 13:57:07\nEtxeko txikientzako eskaintza oparoa antolatu dute Gabonetarako\nGazteria eta Kirol Departamentuak 22 urtez jarraian antolatu du Gabonetako Haur Jaia, herriko aisialdi taldeekin eta ludotekekin elkarlanean; hilaren 22an, 23an, eta 26an izango dira jarduerak. 2015/09/03 - 13:57:07\nUrtea âardurazâ hasteko eskatu du Pasaiako alkateak\nAmaia Agirregabiriak 2014ko lehen minutuetan sortutako sutea gogorarazi du. Zantzu guztien arabera, esan du, ontzietan erabiltzen diren bengala batek su beldurgarria piztu zuen. Urte berriaren ospakizuna udalerriko 42 familiarentzat etsipena bilakatu zela nabarmendu du, eta horregatik, pasaitarrei eskatu die urtea arduraz hasteko. Norberaren ospakizunengatik ez dadila beste inor inoiz kaltetu, gaineratu du. 2015/09/03 - 13:57:07\nTrintxerpeko Udal Euskaltegiak XXI. Kultur Astea antolatu du datorren asterako, ohi bezala, Santa Ageda bezperaren bueltan eta orotariko jarduerekin. 2015/09/03 - 13:57:07\nBihar egingo dute Antxon Txabol Sotoaren Urte Zaharreko krosa\n11:00etatik aurrera egin behar dira izen emateak. Probak 12:00etan hasiko dira, adinaren araberako lasterketak izanik. 2015/09/03 - 13:57:07\nPrimerako giroa Antxoko azokan\nGoizeko lehen ordutik ari dira ospatzen San Tomas; 19:00etan neguko solstizioa ospatuko dute Antxon, Alkartasunaren eskutik, Soka Dantzarekin. 2015/09/03 - 13:57:07


Balasto bereizia, iraunkortasunarekin eta zatiketaren aurkako erresistentzia hobetuekin, eta hura lortzeko prozedurarekin\nBalastoari, naturalari zein birziklatuari, prestazio handiagoak ematea, erabiltzen ez diren pneumatikoen partikulak gehituz, eta Abiadura Handian balastoak hegan egitea ahalbidetzea.\nBirziklatutako balastoa edo errefuseko agregakinak berrerabiltzea ahalbidetuko duen tratamendua garatzea, eta horiei araudia betetzen duten propietate berriak ematea.\nProiektua ezagutzen direnen osagarria da, bestelako abantaila eta ezaugarriak gehitu dituelako:\nAbantaila nagusia balastoaren bizitza baliagarria luzatzea lortzea da.\nBibrazioen eta zarataren aurkako prestazioak ere hobetu nahi dira, eta, beraz, manta elastomerikoen, langetetako oinarrietako zolen... erabilera nabarmen murriz daiteke.\nHalaber, onuragarria izango litzateke harrobi-ustiapenaren, material-garraioaren eta zabortegiak irekitzearen kostuak murriztea.\nBalastoa birziklatzea: Granulometria betetzen ez duen balastoa berriz aprobetxatzen da, izan ere, beste erabilera bat ematen zaio; lehen plataforma edo betegarrietarako agregakin gisa bakarrik aprobetxa zitekeen.\nBalasto geruzetan erabiltzen ez diren pneumatikoak erabiltzea. Beste ikerketa eta proiektu batzuetan azpibalasto-geruzetan edo beste bide-zoru batzuetan erabili izan da.\nBalasto artifizial aurrefabrikatuari buruzko beste ikerketa batzuk ere badaude, eta horiek kokaleku jakin batzuetan baino ez lirateke aplikatuko. Proposatutako irtenbidea guztiz bateragarria izango litzateke aurrefabrikatutako balastoaren aukerekin, prestazioak areagotuz eta ahulguneetako bat hobetuz, hau da, azaleko erresistentzia.\nProposatutako tratamendua ordezko irtenbide bat da, eta, prestazio-mailan, balasto naturala duen bidearen eta plakan dagoen bidearen artean kokatuko litzateke; balastoaren ezaugarriak txertatu ditu eta prestazioak hobetu, iraunkortasunari, erresistentziari, bibrazioekiko portaerari eta zaratari dagokienez.\nGainestaldurak propietate horiek hobetu nahi ditu.\nHobekuntza ekonomiko eta teknologikoak\nPrestazio handiko balastoa eskala industrialean ekoizteak abantaila hauek izango ditu:\nBizitza baliagarria handitzea, balasto naturalarekin alderatuta.\nEkoizpenaren prezioa nahiko egonkorra izango da.\nPuntu estrategikoetan ekoizpen-unitateak edo tamaina txikiagoko ekoizpen-zentralak obran bertan ezartzea faktore garrantzitsua da ekonomikoki, garraio-kostuak murrizten direlako.\nIngurumen-eragin handiko harrobi berriak irekitzea saihesten du.\nBeste material batzuk berrerabiltzean eta birziklatzean oinarritzen da, eta horrek sinergiak ahalbidetzen ditu erabiltzen ez diren pneumatikoak balorizatzeko industriaren ahaleginekin.\nInstalazio lokalizatuetan fabrikatu ahal denez, materialaren garraioaren kutsadura-efektua murriztu daiteke.\nAgregakin horiek balasto gisa erabiltzeko zehaztapenak bete ditzaten, erabiltzen ez diren pneumatikoetatik lortutako partikulekin estaliz tratatuko dira, eta aglutinatzaile bat erabiliko da horretarako.


ZUMAIAKO HIRI ANTOLAMENDUKO PLAN OROKORRA\nZumaiako HAPO egiteko prozesua martxan da: aurrerakina\nFase honetako partaidetza interesa daukan guztientzako irekia izango da. Zumaiako Udalak 2020an Hiri Antolamenduko Plan Orokorra lantzen hasi zuen. Herritarrek Parte hartzeko Programa onartu ondoren, eta informazio fasea bukatu ondoren, lehenengo fasea hastera doa, Hirigintza Informazioa.\nHAPO udalerria antolatzeko tresna nagusia eta funtsezkoa da. Laburbilduz, HAPOk zer, non eta zenbat eraiki daitekeen arautzen du, udalerriko eremu fisikoaren barne. Behin betiko onespenera iritsi arte, hainbat fase dituen prozesu luze eta konplexu bat da.\nZure partaidetza funtsezkoa da,\nZer da HAPO?\nHAPO (Hiri Antolamendu Plan Orokorra) udalerriaren erabateko antolamendua aurrera eramateko oinarrizko tresna nagusia da.\nErreminta juridiko honek udalerriaren lurzoruen eta eraikinen erabilerak arautzenditu. Arau juridiko bezala, eskubide eta betebeharrak ezartzen ditu eta subjektu publiko eta pribatuak lotzen ditu.\nZumaiako Udala da sustatzailea.\nUdalerri osoa arautzen du (1.068 Ha).\nIzaera egituratzailea (globala eta generikoa) duen dokumentu bat da.\n8-12 urteko indarraldia aurreikusten da.\nZer arautzen du?\nHAPOk udalerri baten lurzorua sailkatzen du:\nHiri lurzorua: finkatutako bilbea\nLurzoru urbanizagarria: eraldatuko dena hiri-lurzorua hedatzeko\nLurzoru urbanizaezina: nekazal lurzorua eta/edo bere ezaugarriengatik babestu beharrekoa\nHAPOk udalerri baten lurzorua sailkatzen du hiri-lurzoru, lurzoru urbanizagarri eta lurzoru urbanizaezin gisa, lurzorua kalifikatzen du erabilera xedatuz (etxebizitzak, jarduera ekonomikoak, zuzkidurak...) eta kantitatea ezartzen du (eraikigarritasuna).\nLaburbilduz, HAPOk zer, non eta zenbat egin daitekeen arautzen du udalerriko eremu fisikoan.\nZergatik da garrantzitsua?\nUdalerriaren egitura fisikoan (lurzoru eta eraikinak) bakarrik eragiten badu ere, HAPOk udalerriaren ekonomia-, gizarte- eta ingurumen-garapenean guztiz eragiten du.\nLaburbilduz, HAPOk Zumaiak nolakoa izan nahi dueneko ikuspegia sortuko du, bai epe laburrenean eta ertainean zein luzean.\nZer ez da HAPO?\nHAPOk ez du arautzen, esaterako, udalerri baten enplegu-politika. Esparru horretan egin dezakeena udalerrian jarduera ekonomikoetarako behar adina leku dagoen aztertzea da, eta, beharrezkoa izanez gero, erabilera horretarako espazio berriak aurreikus ditzake.\nEra berean, HAPOk ez ditu xehetasunak zehazten, adibidez, ez ditu autobus-geltokiak kokatzen. Hirigintza-obretan ere ez du zer esanik, ez ditu parke batean jar daitezkeen bankuak zehazten ezta zebra-bide gehiago egokitzen.\nZer fase ditu?\nEgun Zumaiak ez du HAPOrik, Arau Subsidiarioak baizik. HAPO idaztea, legez nahitaezkoa den eta, behin betiko onespenera iritsi arte, hainbat fase dituen prozesu luze eta konplexu bat da.\nHAPOren erredakzioak 7 fase ditu:\n0 FASEA - Herritarrek Parte hartzeko Programa (HPP)\n1 FASEA - Hirigintza Informazioa\n2 FASEA - Aurrerakina\n3 FASEA - Jendaurreko Erakustaldia (Aurrerakina)\n4 FASEA - Hasierako Onespena\n5 FASEA - Jendaurreko Erakustaldia (Hasierako Onespena)\n6 FASEA - Behin Behineko Onespena\n7 FASEA - Behin Betiko Onespena\n2020an, Udala Zumaiako HAPO lantzen hasi da. Herritarrek Parte hartzeko Programarekin 0. Fasea osatu ondoren, 1. Fasea - Hirigintza Informazioa - hasi berri da. 1. Fase honetan, parte hartzeko prozesu publiko baten bitartez, Zumaiarrei zuzendua, udalerriko premiak jaso eta egiaztatu ahal izango ditugu. Horiek hurrengo fasean erabilgarriak izango dira, HAPOren Aurrerakina idazteko. Fase horretan, parte hartzeko prozesu publiko baten bitartez, zumaiarrei zuzendua, Aurrerakinaren edukia egiaztatu eta osatu ahal izango da. Horrek HAPOren Irizpideak eta Helburuak definitzeko balioko du, urrats esanguratsua hasierako, behin-behineko eta behin betiko onespenen hurrengo faseen aurretik.\nZer muga ditu?\nUdal-tresna juridiko bat izanda ere, HAPOek udalerriaz gaindiko administrazioetatik datozen eta aintzat hartu behar dituzten hainbat baldintza dituzte.\nBeraz, Zumaiako HAPOk legeria sektoriala jaso behar du, bai eta Estatutik eta Eusko Jaurlaritzatik datozen aplikazio zuzeneko arauak ere (hirigintza-estandarrak, adibidez), esaterako honako hauei dagozkienak; itsasertzak, ura, errepideak, lurzoru kutsatuak, ondarea edo telekomunikazioak. Zehazki, etxebizitzaren esparruan, Eusko Jaurlaritzak Lurralde Antolamenduaren Gidalerroen (LAG) bitartez arautzen du HAPOn antola daitezkeen etxebizitza berrien kopurua.\nGainera, zeharkako gaiak biltzen eta lantzen ditu, hala nola ingurumena, jasangarritasuna, klima aldaketa, genero ikuspegia, hizkuntzaren inpaktua, osasuna, inpaktu akustikoa, etab.\nBestalde, Zumaiako HAPOren fase honetako parte hartzeko prozesuak ahalik eta pertsona gehienen eta askotarikoen ekarpenak jasotzea du helburu, plan berria aberasteko, dituen hirigintza- informazioarekin lotutako edukiak egiaztatu eta osatuz, emaitza loteslea izan gabe.\nAzkenik, beharrezko faktore sozioekonomikoa aipatu behar da HAPOn aurreikusitakoak aurrera eraman ahal izateko. Esaterako, gerta liteke HAPOk etxebizitza edo ekonomia jarduerarako espazio berriak aurreikustea eta, ordea, horiek planaren indarraldian ez garatzea. Bi kasuetan, egoera ekonomikoagatik eta planarekin zerikusirik ez duten faktoreen ondorioz.\nBienvenu sur Createlli Lab\nZumaiako HAPOren parte-hartzerako web aplikazioa\nBaldintza orokorrak Pribatutasun politika Kookiak\nCreatelli ® - Erregistratua N0173576J


Baldintzak eta baldintzak - Element Society\nGure webgunea erabiliz\nMesedez, arretaz irakurri termino eta baldintza hauek webgune honen erabilera nola arautzen duten. Gune honetako erabilera Baldintza eta Baldintza hauek onartuko dira, eta horrek eragina izango du zure gunearen lehenengo bisita datatik aurrera. Baldintza hauek erabat onartzen ez badira, utzi gune honen erabilera berehala. Onartzen duzu gune hau arrazoizko xedeetarako soilik, eta hirugarren baten eskubideak ez dituela inolaz ere murrizten, ezta gune horren erabilera eta gozamena murrizten edo debekatzen ere.\nWebgune hau eta haren informazioa "oinarri gisa" ematen dira, inolako bermerik gabe, espresuki edo inplizituki. Webgune honen erabilera eta horren inguruko informazioa erabiltzailearen arrisku bakarra da. Inolaz ere ezingo du Gizarte Elementuek webgunearen ondorioz sortutako kalte edo galerarik izan. Zure webgunea eta / edo informazioa jasotzen duten asebetetze erremedio bakarra eta esklusiboa is gunea eta informazioa erabiltzeari uzteko.\nElementu Elkarteak ez du bermatzen gune honetako funtzioak eten egingo direla edo error free, edo akatsak zuzenduko dira.\nBirusen aurkako babesa, hackinga eta beste delitu batzuk\nProdukzio fase guztietan materiala egiaztatzeko eta probatzeko ahalegina egiten dugu, ordea zure neurriak hartu behar dituzu webgunera sartzeko erabiltzen duzun prozesuak ez duela zure ordenagailuaren sistema kaltetu ditzakeen birusen, ordenagailuaren kode kaltegarrien edo bestelako interferentziarik jasateko arriskurik.\nEzin dugu inolako erantzukizunik hartu zure webgunetik eratorritako materiala erabiltzerakoan zure datuekin edo zure sistema informatikoari kalte egin gabe. Ezin duzu gure webgunea erabili birusak, trojans, zizareak, logika-bonbak edo sarbide jakinak erabiliz. bestelako materiala gaizki edo teknologikoki kaltegarria den. Ez duzu baimenik gabeko sarbidea lortzeko gure webgunea, gure webgunea gordetzen duen zerbitzaria edo gure webgunera konektatutako zerbitzari, ordenagailu edo datu-basean. Ez duzu erasotzeko gure webgunea ukatzea zerbitzu-eraso baten edo erasandako zerbitzu-zerbitzu banatu baten bidez.\nArau hau urratzeagatik, delitu kriminal bat konprometitzea komeni da, 1990 akatsen erabilera okerraren azpian. Dagokion legearen betearazleen agintaritzei dagozkien urraketen berri emango dugu eta agintariekin elkarlanean arituko gara zure identitatea haiei jakinaraztea.\nEz zaitugu gure pribatutasun-gidalerroan zehaztutako beste inorekin emango dizkizun datuak zehaztuko.\nEdukiaren zehaztasuna bermatzeko arrazoizko ahalegin guztiak egin dira, akats edo hutsegiteengatik erantzukizunik ez da egin.\nElementu Elkartearen webgunea eguneratuta mantentzeko ahaleginak egiten ari garen bitartean, ez dugu inolako bermerik, baldintza edo bermerik ematen webgunearen informazioaren zehaztasunari dagokionez. Ez dugu onartu webgunearen erabiltzaileek egindako galerak edo kalteak, zuzenekoak, zeharkakoak edo ondoriozkoak, kalte larriak eragindakoak, kontratuaren aurkakoak edo bestela.\nHorrek galera dakar: sarrerak edo diru-sarrerak, negozioak, irabaziak edo kontratuak, aurrezki aurreztuak, datuak, fondo komertziala, jabetza materiala edo kudeaketa alferrikakoa edo bulegoko ordua gure webgunearekin lotzea edo erabiltzearen, erabileragarritasunaren edo emaitzen arabera. gure webgunea erabiltzea, horri lotuta dauden webguneak eta bertan argitaratutako edozein material. Egoera honek ez du galaraziko erreklamazioak zure ondasun ukigarriengatik edo kaltetzeagatik, edo gainontzeko finkatutako galeren zuzeneko edozein erreklamazio, goiko edozein kategoriatan baztertzen ez badira.\nHonek ez du gure heriotza edo gure zabarkeriak ondoriozko kalte pertsonalik, ez eta gure iruzurrezko desitxuratuz edo desitxuratuz erantzukizunik erantzukizunik eragingo oinarrizko materia, ezta ezin den baztertuen edo legearen pean mugatua beste edozein erantzukizun gisa.\nOnartzen dugu eta beste webgune batzuek orri horietako ostatatutako informazioa estekatzeko eta ez dute baimenik behar elementientety.co.uk-era estekatzeko.\nHala ere, ez dugu baimenik ematen zure webgunea lotutako edo Element Society-ek onartutakoa dela.\nElement Societyk ez du erantzukizunik onartzen baino gehiago hirugarrenen gune horien edukia. Lotura horien existentzia ez da webguneen babesik, ezta haiek adierazitako iritziak ere. Zure guneetara estekatuta dago zure ardurapean.\nBaldintza hauen berrikuspenak\nElementu Elkarteak Baldintza eta Baldintza hauek edozein unetan berridatz dezake, eta aldizka berrikusten duzu. Berrikuspena duzu onartezina izanik, gune hau berehala atzitzea baimentzen diozu.\nCopyright, marka eta jabetza intelektualeko eskubideak\nWebgune honen zatirik ez, informazioa, irudiak, logotipoak, argazkiak eta webgunearen itxura orokorra barne, kopiatu, berriro argitaratu, emititu edo erreproduzitu ahal izango duzu inolako formarik, copyright-jabeen idatzizko baimenik gabe, zure pertsonala izan ezik, edo erabilera ez komertziala.\nBaldintza hauek Ingalaterra eta Galesen legeak izango dira. Ingalaterrako eta Galesko auzitegiek eskumena izango dute sor daitezkeen gatazkei dagokienez.\nBaldintza hauetakoren bat legez kanpokotzat jotzen bada, baliogabea edo ezeztaezina izango bada, Baldintza hauek eraginkorrak izan behar dituzten egoera edo herrialde baten arrazoia baldin badago, orduan, epe hori legez kanpokoa den kasuetan, baliogabea edo ez-betearazlea izango da. Baldintza hauei ebatzi eta ezabatu egingo zaie eta gainerako terminoek bizirauteko, indar eta efektu osoa mantentzen jarraituko dute eta lotesleak eta indarrean jarraituko dute.


Txirrindularien errendimendua hobetzeko hainbat irizpide\nERREPIDEKO txirrindularien errendimenduak alderdi erabakigarriak ditu eta horiexek izan zituen hizpide Antxon Gorrotxategi sendagileak, Zarauzko Txirrindularitza Astean emandako hitzaldian. Txirrindularien errendimendua hainbat arlorekin lotuta dago –teknika, taktika, gaitasun psikologikoa, ezaugarri fisikoak eta materiala, hain zuzen ere–, eta horiek guztiek zerikusia dute kirolari baten azken emaitzarekin. Gorrotxategik, ordea, ezaugarri fisikoetan eta teknikoetan jarri zuen arreta, batez ere. Alderdi fisikoari dagokionez, txirrindularitza proba bateko intentsitatea gorabeheratsua dela adierazi zuen: «Iraupen luzeko atletismoko lasterketetan ez bezala, intentsitate finkoa mantentzea ezinezkoa da txirrindularitzan. Izan ere, tropelean joatea edo aldapa bat igotzea guztiz ezberdina da». Txirrindulari batek, era berean, teknika indibiduala gainditu behar du eta «lehenengo pausoa txirrindulariaren eta bizikletaren arteko lotura garatzea da». Lasterketa batean txirrindularia eta bizikleta bat eginda doaz, elementu bakarra izango balira bezala. Ezaugarri fisiko eta tekniko horietatik abiatuz, txirrindularien errendimendua hobetzeko hiru alderdi erabakigarri nabarmendu zituen hitzaldian: oxigenoaren gehienezko kontsumoa, pisua eta erresistentzia aerodinamikoa, hain zuzen ere.\nOXIGENOAREN GEHIENEZKO KONTSUMOA (OGK)\n· Oxigenoa energia aerobikoa sortzeko ezinbesteko osagaia da, baina denek ez dute oxigenoa erretzeko gaitasun bera eta, horren arabera, errendimendua ere alda daiteke.\n· Intentsitatea handituz gero, oxigeno gehiago erretzen da. Baina bere muga du: bada une bat gorputza oxigeno gehiago erretzeko gai ez dena, eta horri oxigenoaren gehienezko kontsumoa deitzen zaio.\n· Goi mailara iristeko txirrindulari batek OGK oso altua izan beharko du. Hala ere, horrek bakarrik ez du bermatzen txirrindulariak lasterketa asko irabaziko duenik, baina balore horiek gabe nekez iritsiko da goi mailara.\n· Genetikak zerikusi zuzena du OGKrekin, %60-70ekoa, hain zuzen ere. Entrenamenduei esker oxigenoa erretzeko gaitasuna hobetu daiteke. Genetikoki markatuta dago, baina «entrenatu gabe ezinezkoa izango da profesionaltasunera iristea. Bestalde, nahiz eta asko entrenatu, genetikoki mugatuta gaude eta zenbat eta gehiago entrenatu muga hori gertuago izango da», azaldu zuen Antxon Gorrotxategik.\n· Era berean, oxigenoaren gehienezko kontsumoa eta gehienezko potentzia aerobikoa lotuta daude. Azken hori, nolabait esateko, harremanetan dago pisuarekin.\n· Eremu lau batean ala aldapatsu batean gainditu beharreko erresistentzia ezberdina da. Eremu lauan grabitatea ez da eragile izaten, baina aldapan gora parametroak aldatu egiten dira eta norbere pisua bihurtzen da erresistentzia nagusi.\n· Pisu gehiago dutenek indar gehiago egin beharko dute aldapa bat gainditzeko. Indar gutxiago egiten badute, euren abiadura murriztu egiten da.\n· Erresistentzia aerodinamikoa txirrindulariak haizearen kontra egin behar duen indarra da.\n· Eremu lau batean, abiadura aregotzen bada erresitentzia aerodinamikoa ere handitu egiten da.\n· Tropelean ongi kokatzea garrantzitsua da, buruan doazen txirrindulariek atzekoek baino erresistentzia gehiago gainditu beharko dute-eta.\n· Aldapan aerodinamikak erresistentzia gutxi du: gurpilari itsatsita joateak ez du eragin handirik.�


Ukelelea – Amadeus\nUkelelea ahari igurtziko musika tresna da, Hawai, Tahiti eta Pazko uharteetako musikan erabiltzen den tresna nagusia, jatorriz, 5 hari zituelarik. Bere tamaina txiki, soinu garbi eta alai eta errepertorioa egokitzeko gaitasunagatik, haur nahiz helduentzako tresna egokia izateko aukera ematen du.\nMusika tresna jotzeko beharrezkoa den koordinaketa motrizaren garapena hastea.\nMailara egokitutako zailtasunaren araberako oinarrizko errepertorioa interpretatzea.\nInstrumentuaren elementuen deskribapena.\nMusika-tresnaren kokapen eta egonkortasunaren praktika.\nGorputzaren jarrera egokia lortzeko, erlaxazio ariketen eta kontrol muskularraren praktika, instrumentuaren kokapen egokia eta diapasoiaren gaineko ezkerreko beso-besaurre-eskumutur-esku-atzamar ekintza, eskumako atzamarren bidez soken gaineko pultsazio egokia eta bien arteko koordinazioa ahalbidetuz.\nOinarrizko eskalak praktikatzen hastea.\nAbesti ezagunen praktika, gaitasun musikal eta teknikaren garapenean lagunduz. Posible izatekotan, memoriaz interpretatuko dira.\nNorberaren autokontrola garatzeko asmotan, ikasitako errepertorioko obren interpretazioa jendaurrean egitea.\nAbesti errazak interpretatuko dira, 3 akorde ireki baino gehiago ez dituztenak; hau da, zubito gabekoak.\nAbestien adibideak: Beattles, Bob Marley, Ed Sheeran, Morat, Imagine Dragons…\nIrakaslea ikasleak proposatutako errepertorioa lantzeko prest egongo da, betiere, abestia zaila ez bada eta esaldi arrazista edota matxistarik ez badauka.